qundao/data-zh-poetry huggingface dataset:
挽李鸿章联
作者：严复
朝代：清
体裁：联

使先时尽用其谋，知成功必不止此；倘晚节无以自见，则士论又当如何。
挽杨守敬联
作者：严复
朝代：清
体裁：联

博古四十年，名满寰区，为旧学诸贤后劲；弃尘六阅月，邦犹杌陧，问先生何地埋忧。
挽熊季廉
作者：严复
朝代：清
体裁：联

与君同为国伤心，何期憔悴江潭，楚些翻成招宋玉；此业不蒙天所福，枉自张皇幽渺，玄经那更问侯芭。
挽王修植联
作者：严复
朝代：清
体裁：联

兰以芗而焚，膏以明而竭，同彼龚生，天年竟夭；有拔使起之，孰挤使止之，嗟吾子敬，人琴俱亡。
挽郑汝成联
作者：严复
朝代：清
体裁：联

海上失长城，噩耗竟传来君叔；津门共横舍，鸢肩早识马宾王。
挽郭嵩焘联
作者：严复
朝代：清
体裁：联

平生蒙国士之知，如今鹤翅氋氃，激赏真惭羊叔子；入世负独醒之累，到处蛾眉谣诼，离忧何必屈三闾。
挽高凤歧联
作者：严复
朝代：清
体裁：联

便司献替，遽以毛鸷为能，公等休矣，岂有鸩人羊叔子；直到弥留，犹祝中兴不远，天乎鉴此，可怜忧国贾长沙。
挽麦孺博三首·其一
作者：严复
朝代：清
体裁：五言律诗

观徼穷无死，知常隘九州。弥天寄精爽，托体见浮沤。已分归冲漠，徒劳计短脩。遁天忘所受，流恸决悬疣。
挽麦孺博三首·其三
作者：严复
朝代：清
体裁：五言律诗

广颡丰颐额，闻声祗尔思。遗贤自吾过，永失更堪悲。气类原相感，生涯亦暂时。玄黄天壤弊，此去尽交期。
挽麦孺博三首·其二
作者：严复
朝代：清
体裁：五言律诗

舟流不知届，举国若寒灰。吾欲叩真宰，胡为生此才。系匏长不食，倾国老无媒。化作江梅树，非春莫漫开。
挽黄赞侯
作者：严复
朝代：清
体裁：联

封侯意疏阔；呕血事辛酸。
挽黄远庸
作者：严复
朝代：清
体裁：五言律诗

毕竟何人贼，传来举国惊。微生丁厄运，乱世讳才名。渡海风吹翣，归途雨湿旌。泛交一日雅，太息意难平。
挽黄远生
作者：严复
朝代：清
体裁：五言律诗

到底何人贼，传来四海惊。微生丁厄运，敌世讳才名。渡海风吹翣，归途雨满旌。与君一日雅，叹息意难平。
摸鱼儿
作者：严复
朝代：清
体裁：词

望楼阴、湿云痴重，黄昏虫语凄絮。秋魂僝僽惊寒早，谁念天涯羁旅。从头数。问陌上相逢，可料愁如许。今休再误。早打叠心苗，销凝意蕊，长与此终古。茂陵病，挨得更更寒雨。此情依旧无主。微生别有无穷意，错认晓珠堪语。君莫怒。便舞凤回鸾，讵就轻轻谱。移宫换羽。算海涌天风，成连归矣，霜泪冻弦柱。
效西昆体与琥同作四首
作者：严复
朝代：清

松风亭上晚风清，忽地虬枝映月明。可是弄珠游汉水，若为吹笛过江城。高标倘许吾同调，仙骨曾修定几生。怊怅孤山偕隐约，莓苔饥鹤不胜情。长遣佳人老谷中，绿章吾欲叩天公。肯从蕙叶分多碧，常共旃檀斗逆风。入室已无香可觉，佩帏输与艾能充。灵均去后哀芳草，九畹离披类转蓬。何年鸾尾坠清虚，化作人间水竹居。有客到门来得得，一心咒笋长徐徐。梢新幸喜无人剪，发短何堪对汝梳。安得霜竿落吾手，扁舟南去老桐庐。筛土分苗取次栽，花开重九映尊罍。东篱雨后蛩声起，南国霜前雁影来。佳色已邀陶令赏，落英犹费楚臣才。如何独自怜胡广，一饮寒潭便耇鲐。
效西昆体与琥同作四首·其一
作者：严复
朝代：清
体裁：七言律诗

松风亭上晚风清，忽地虬枝映月明。可是弄珠游汉水，若为吹笛过江城。高标倘许吾同调，仙骨曾修定几生。怊怅孤山偕隐约，莓苔饥鹤不胜情。
效西昆体与琥同作四首·其三
作者：严复
朝代：清
体裁：七言律诗

何年鸾尾坠清虚，化作人间水竹居。有客到门来得得，一心咒笋长徐徐。梢新幸喜无人剪，发短何堪对汝梳。安得霜竿落吾手，扁舟南去老桐庐。
效西昆体与琥同作四首·其二
作者：严复
朝代：清
体裁：七言律诗

长遣佳人老谷中，绿章吾欲叩天公。肯从蕙叶分多碧，常共旃檀斗逆风。入室已无香可觉，佩帏输与艾能充。灵均去后哀芳草，九畹离披类转蓬。
效西昆体与琥同作四首·其四
作者：严复
朝代：清
体裁：七言律诗

筛土分苗取次栽，花开重九映尊罍。东篱雨后蛩声起，南国霜前雁影来。佳色已邀陶令赏，落英犹费楚臣才。如何独自怜胡广，一饮寒潭便耇鲐。
无题
作者：严复
朝代：清

人间处处沸蜩螗，借问何乡是帝乡。斜日穿帘明野马，暑风蚀米长强羊。诗书已分随洪劫，金玉何年守满堂。惟有陶潜言可用，北窗一枕到羲皇。
无题
作者：严复
朝代：清
体裁：七言律诗

寄语南州贤沈子，年华五十未全衰。扶床合下樊英拜，举案长齐德曜眉。为帝即今看桔梗，属车何分托鸱夷。傥逢孺子烦相问，大厦还须几木支。
日来意兴都尽今日涉想所至率然书之·其二
作者：严复
朝代：清
体裁：七言律诗

大地山河忽见前，古平今说是浑圆。周流不过三阅月，历史都来一万年。偪侧难逃人满患，炎凉只为岁差偏。从来有尽皆弹指，不向殑伽叹逝川。
日来意兴都尽，今日涉想所至，率然书之
作者：严复
朝代：清

镇日闲行镇日思，吾生谁遣著斯时。千般作想古皆有，一味逃名我自痴。世界总归强食弱，群生无奈渴兼饥。茫然欲挽羲和问，旋转何年是了期。大地山河忽见前，古平今说是浑圆。周流不过三阅月，历史都来一万年。逼侧难逃人满患，炎凉只为岁差偏。从来有尽皆弹指，不向殑伽叹逝川。世间皆气古常云，汽电今看共策勋。谁信百年穷物理，翻成浩劫到人群。春秋累战原无义，诸夏遗民再有君。自是寻常兴废理，不成天欲丧斯文。
日来意兴都尽，今日涉想所至，率然书之·其一
作者：严复
朝代：清
体裁：七言律诗

镇日闲行镇日思，吾生谁遣著斯时。千般作想古皆有，一味逃名我自痴。世界总归强食弱，群生无奈渴兼饥。茫然欲挽羲和问，旋转何年是了期。
日来意兴都尽，今日涉想所至，率然书之·其三
作者：严复
朝代：清
体裁：七言律诗

世间皆气古常云，汽电今看共策勋。谁信百年穷物理，翻成浩劫到人群。春秋累战原无义，诸夏遗民再有君。自是寻常兴废理，不成天欲丧斯文。
日来意兴都尽，今日涉想所至，率然书之·其二
作者：严复
朝代：清

大地山河忽见前，古平今说是浑圆。周流不过三阅月，历史都来一万年。逼侧难逃人满患，炎凉只为岁差偏。从来有尽皆弹指，不向殑伽叹逝川。
曾伯律母七十寿
作者：严复
朝代：清
体裁：七言律诗

德门佳气郁葱茏，里䣊音徽仰女宗。出汲旧传曾得鲤，种松今看尽成龙。板舆到处争迎养，旨畜当年忆御冬。不为人言误投杼，参元爱日极从容。
梅
作者：严复
朝代：清

南国梅花发，阳回此独先。翻缘得气早，不斗入春妍。冰雪原吾分，芬芳却自怜。调羹倘他日，青子向人圆。
梅兰竹菊诗·其一
作者：严复
朝代：清
体裁：七言律诗

历尽冰霜见玉英，人间熟恼一时清。颓垣老屋幽人宅，冷月空山太古情。桃李任誇春色艳，松杉长共岁寒盟。无端作赋伤迟暮，却怪当年宋广平。
梅兰竹菊诗·其三
作者：严复
朝代：清
体裁：七言律诗

凌云高节问谁如，莫笑龙钟意态疏。缬实参充丹凤食，分阴常护绿天庐。平安消息终无舛，慈孝名传家不虚。更祝孙枝长盛满，春秋雷雨长徐徐。
梅兰竹菊诗·其二
作者：严复
朝代：清
体裁：七言律诗

移植何须九畹中，空山十步有芳丛。根深幸溉源泉力，香好全滋雨露功。托迹不妨凡卉伍，同心知有古人风。斋门莫怿遭锄去，逐臭而今世大同。
梅兰竹菊诗·其四
作者：严复
朝代：清
体裁：七言律诗

万里西风雁阵哀，苍然秋色满楼台。那知玉露凋林日，犹有黄花冒雨开。绿蕙方兰俱寂寞，寒螀冷蝶共徘徊。平生惟有陶元亮，日向东篱把酒来。
橘叟七十生辰次其六十见赠韵奉呈
作者：严复
朝代：清
体裁：古风

惟天曰未丧斯文，东汉仲举称三君。立朝正色若在眼，学士直声天下闻。一木支倾疑可哂，每说先朝涕先陨。即今浴日望重光，悄悄忧心还觏闵。可怜风雪困梨楂，南行未辨莼鲈槎。但羡君家有贤子，能谱南陔补白华。乞言上寿数到我，泥金笺帖书成鸦。壮日盛名亦何有，张翰生前一杯酒。惟祝殷忧启圣明，中兴不信无耆耇。西山红叶犹满林，清泉白石堪盟心。洛社群英谁祭酒，同听太傅醉翁吟。
次疑始韵
作者：严复
朝代：清

欲将赤手挽颓波，壮不如人奈老何。长守夜叉关白昼，早知魑魅喜人过。诸刘南岳久沈沈，黄鞠花时直到今。江上鲤鱼天上雁，可无尺素寄微吟。文心雪苑三千牍，词眼梁汾二百年。寄与后贤须努力，锡山灵秀故依然。生涯何处不笼东，枉对青山说病翁。破产为韩求力士，张良原不是愚忠。
次疑始韵·其一
作者：严复
朝代：清
体裁：七言绝句

欲将赤手挽颓波，壮不如人奈老何。长守夜叉关白昼，早知魑魅喜人过。
次疑始韵·其三
作者：严复
朝代：清
体裁：七言绝句

文心雪苑三千牍，词眼梁汾二百年。寄与后贤须努力，锡山灵秀故依然。
次疑始韵·其二
作者：严复
朝代：清
体裁：七言绝句

诸刘南岳久沈沈，黄鞠花时直到今。江上鲤鱼天上雁，可无尺素寄微吟。
次疑始韵·其四
作者：严复
朝代：清
体裁：七言绝句

生涯何处不笼东，枉对青山说病翁。破产为韩求力士，张良原不是愚忠。
次疑始韵何嗣五赴欧观战归出其纪念册子索题为口号五绝句·其一
作者：严复
朝代：清
体裁：七言绝句

太息春秋无义战，群雄何苦自相残。欧洲三百年科学，尽作驱禽食肉看。
次韵和泗州制府
作者：严复
朝代：清

万国威仪仰汉官，几人儒雅似儿宽。卫公名位金天语，荀令年华赤县看。他族日滋怜处逼，巨川共济感才难。枕戈待旦平生事，越石同盟定未寒。漫陈时务学严安，朱虎夔龙兴未阑。诸夏度支忧绠短，九秋缯纩挟衣单。星瞻华盖光芒动，灰出昆明劫火残。珍重鹰扬期晚节，崧高相待颂良翰。
次韵和泗州制府·其一
作者：严复
朝代：清
体裁：七言律诗

万国威仪仰汉官，几人儒雅似儿宽。卫公名位金天语，荀令年华赤县看。他族日滋怜处偪，巨川共济感才难。枕戈待旦平生事，越石同盟定未寒。
次韵和泗州制府·其一
作者：严复
朝代：清

万国威仪仰汉官，几人儒雅似儿宽。卫公名位金天语，荀令年华赤县看。他族日滋怜处逼，巨川共济感才难。枕戈待旦平生事，越石同盟定未寒。
次韵和泗州制府·其二
作者：严复
朝代：清

漫陈时务学严安，朱虎夔龙兴未阑。诸夏度支忧绠短，九秋缯纩挟衣单。星瞻华盖光芒动，灰出昆明劫火残。珍重鹰扬期晚节，崧高相待颂良翰。
次韵答孙生·其一
作者：严复
朝代：清
体裁：七言律诗

世事伤心铸九州，天台赋手孰能俦。霸才牢落怜无主，东作勤渠望有秋。积水小鱼何足吊，市门瑰宝固难酬。文渊垂老雄心尽，独忆平生马少游。
次韵答孙生·其二
作者：严复
朝代：清
体裁：七言律诗

贞下何曾更起元，当年人物几多存。似闻大陆龙蛇起，行见空城草木蕃。呴陆池鱼宁有湿，惊枝寒雀本无温。枕流漱石君家事，思与参军仔细论。
次韵苏戡留须
作者：严复
朝代：清
体裁：古风

男儿当有须，不系留早晚。揽镜悦鬑鬑，未博秦女哂。违天乃与镊，好弄时自撚。磔赤虾壳狞，披黑燕尾善。夫子嵇阮流，面目极廉悍。剧谈九河翻，溅沫千珠散。五十始得髭，呀谷春草浅。行看缘坡竹，离离遂可算。八十非熊罴，庸渠沧浪变。
欧战感赋
作者：严复
朝代：清
体裁：七言律诗

三年西宇战天骄，海上金银气尽销。入水狙攻号潜艇，陵云作斗有飞轺。壕长地脉应伤断，炮震山根合动摇。见说伤亡过十万，不堪人种日萧条。
武昌铁路学校联
作者：严复
朝代：清
体裁：联

遵大路兮，自东自西，自南自北，为之范我驰驱，今天下车同轨；登斯堂也，如切如磋，如琢如磨，尔尚一乃心力，有志者事竟成。
民国初建政府未立严子乃为此诗
作者：严复
朝代：清

镫影回疏棂，风声过檐隙。美人期不来，乌啼蜃窗白。
沪江寓楼寄季女顼·其一
作者：严复
朝代：清
体裁：五言绝句

投老怜娇小，真同掌上珍。昨宵羁旅梦，见汝最长身。
沪江寓楼寄季女顼·其三
作者：严复
朝代：清
体裁：五言绝句

笔底沧洲趣，人誇两女兄。何当习吟咏，冰雪试聪明。
沪江寓楼寄季女顼·其二
作者：严复
朝代：清
体裁：五言绝句

已作归山计，何因更远游。当年杜陵叟，月色爱鄜州。
沪江寓楼寄季女顼·其四
作者：严复
朝代：清
体裁：五言绝句

别后勤相忆，能忘数寄书。莫将小年日，辛苦向虞初。
满庭芳·己酉试笔
作者：严复
朝代：清
体裁：词

蘸影恒河，移舟夜壑，刹那霜鬓成翁。起观沧海，万派尚流东。安得摩天巨手，神州事、再辟鸿濛。须真个、黄人捧日，焜耀讫无穷。英雄。休但道，人才消乏，民智颛蒙。看洪钧一气，绝地天通。亿兆羲轩贵种，联众志、同奏肤公。争优胜、长承天择，国势倚崆峒。
漫题二十六岁时照影
作者：严复
朝代：清
体裁：七言律诗

镜里分明隔世身，相看三十过来春。风镫骨肉今馀几，土梗形神定孰亲。已有人归留鹤语，更无松老长龙鳞。商岩发梦非今日，却办馀年作子真。
漫题二十六岁时照影
作者：严复
朝代：清

镜里分明隔世身，相看四十过来春。风灯骨肉今馀几，土梗形神定孰亲。已有人归留鹤语，更无松老长龙鳞。商岩发梦非今日，却办馀年作子真。
灵源洞
作者：严复
朝代：清

幽绝灵源洞，清游得未曾。摩厓纷往记，说法自神僧。阁接闻思近，斋犹听水称。何当山雨后，据石看奔腾。
熊季贞病起抱其兄季廉之孤取影寄余索诗为成八章以明德之后必有达人为韵·其七
作者：严复
朝代：清
体裁：古风

茫茫揽神州，人事纷乖剌。川岳閟其精，輖饥想贤达。生之既大难，俄顷旋见夺。呜呼吾生乎，乃草间偷活。
熊季贞病起抱其兄季廉之孤取影寄余索诗为成八章以明德之后必有达人为韵·其三
作者：严复
朝代：清
体裁：古风

太息观世道，百川日东之。孝友似吾子，威凤忽来仪。寂寞泉下兄，羸老堂上慈。况复揩泪眼，载视怀中儿。
熊季贞病起抱其兄季廉之孤取影寄余索诗为成八章以明德之后必有达人为韵·其二
作者：严复
朝代：清
体裁：古风

生离有逢期，死别乃恻恻。自我失熊子，摧痛常在臆。恭惟皇上帝，所辅必有德。巫阳倘下招，聚首期天国。
熊季贞病起抱其兄季廉之孤取影寄余索诗为成八章以明德之后必有达人为韵·其五
作者：严复
朝代：清
体裁：古风

茧栗兆破车，駃騠生七日。允矣天演谈，种业类传驿。今观象影中，颡丰目点漆。鸾翮去不还，鸡群鹤可必。
熊季贞病起抱其兄季廉之孤取影寄余索诗为成八章以明德之后必有达人为韵·其八
作者：严复
朝代：清
体裁：古风

穷理贵不遁，经训难为陈。道固无变期，流行乃日新。相民为计极，修己须安人。临终作笃语，副尔求书绅。
熊季贞病起抱其兄季廉之孤取影寄余索诗为成八章以明德之后必有达人为韵·其六
作者：严复
朝代：清
体裁：古风

忍死抚遗孤，钦哉此贤妇。靓饰朝慈章，饮泪不可久。闵闵望长成，此外吾何有。君看南山松，真气弥九亩。
熊季贞病起抱其兄季廉之孤取影寄余索诗为成八章以明德之后必有达人为韵·其四
作者：严复
朝代：清
体裁：古风

吾闻爱发肤，君子重所受。慎疾如避雠，临难固不苟。聚散理何常，异者特先后。愿恒持此观，幸勿自击掊。
王书衡尊人蕴斋先生七十生辰
作者：严复
朝代：清
体裁：七言律诗

典型何幸见斯人，鸾曜齐眉迹未堙。有子能为天下士，不官长作自由身。寻春岩壑云随屐，载酒郊原雨垫巾。端合擘笺书大庆，九重同日拜经神。
王莪孙之母夫人六十
作者：严复
朝代：清
体裁：七言律诗

城南游子惜春晖，堂北忘忧草正肥。字影涑涑灰里荻，线头密密去时衣。郎君令甲能开国，新妇谈锋见解围。更喜负床都玉茁，光闾佳气日騑騑。
甲辰出都呈同里诸公
作者：严复
朝代：清
体裁：古风

中国山川分两戒，南岭奔腾趋左海。东行欲尽未尽时，盘薄嶙峋作奇怪。幔亭拔地九千尺，一朵芙蓉倚天碧。建溪流域播七府，未向邻封分一滴。江山如此人亦然，学步羞称时世贤。旧学沈沈抱根柢，新知往往穷人天。共道文章世所惊，谁信闽人耻为名。入门见嫉古来有，黄钟瓦釜皆雷鸣。忆昔戊己游京师，朝班邑子牛尾稀。即今多难需才杰，郭张陈沈皆奋飞。孤山处士音琅琅，皂袍演说常登堂。可怜一卷茶花女，断尽支那荡子肠。诸君且尽乘时乐，酒盏诗钟恣欢谑。君知国有鹤乘轩，何必心惊燕巢幕。乾坤整顿会有时，报国孤忠天鉴之。但恐河清不相待，法轮欲转嗟吾衰。自惭厚糈豢非才，手版抽将归去来。颇拟庐岑结精舍，倘容桐濑登钓台。长向江湖狎鸥鸟，梦魂还向觚棱绕。岂独登临忆侍郎，还应见月思京兆。
甲辰出都呈同里诸公
作者：严复
朝代：清

中国山川分两戒，南岭奔腾趋左海。东行欲尽未尽时，盘薄嶙峋作奇怪。慢亭拔地九千尺，一朵芙蓉倚天碧。建溪流域播七府，未向邻封分一滴。江山如此人亦然，学步羞称时世贤。旧学沈沈抱根底，新知往往穷人天。共道文章世所惊，谁信闽人耻为名。入门见嫉古来有，黄钟瓦釜皆雷鸣。忆昔戊巳游京师，朝班邑子牛尾稀。即今多难需才杰，郭张陈沈皆奋飞。孤山处士音琅琅，皂袍演说常登堂。可怜一卷茶花女，断尽支那荡子肠！诸君且尽乘时乐，酒盏诗钟恣欢谑。君知国有鹤乘轩，何必神惊燕巢幕！乾坤整顿会有时，报国孤忠天鉴之。但恐河清不相待，法轮欲转嗟吾衰。自惭厚糈豢非才，手版抽将归去来。颇似庐岑结精舍，倘容桐濑登钓台。长向江湖狎鸥鸟，梦魂夜夜觚棱绕。岂独登临忆侍郎，还应见月思京兆。
畴人
作者：严复
朝代：清

畴人谈浑天，寥廓不可拟。赫然众阳宗，如海一沤耳。地为之从星，叙列居三四。民物生是中，扰扰小虫豸。号为三才中，可怜不自揣。品庶固冯生，殉名讵即是。炽然争夺场，辛苦权与利。无贵贱不悲，无贫富不喜。妄窃聊自娱，狙虎相渠帅。蓬蓬飘风过，各各食蝼蚁。魂魄倘有知，往者难悉记。借问此时情，优劣何处异。所以古达人，率性聊尔尔。为善似差乐，有酒君当醉。孔门说人性，愚智都三科。其才可为善，著论先孟轲。至今二千载，为说弥不磨。脱若荀卿语，黔首长荐瘥。人当自相食，白骨高嵯峨。岂能若今者，治化方纷罗。以兹推人理，前路知无他。日去禽兽远，用礼能贵和。人皆得分愿，后舞间前歌。自由复平等，一一如卢梭。所忧天演涂，争竞犹干戈。藉云适者存，所伤亦已多。皇人未受谷，荆棘悲铜驼。黄炎日以远，涕泪双滂沱。
畴人·其一
作者：严复
朝代：清

畴人谈浑天，寥廓不可拟。赫然众阳宗，如海一沤耳。地为之从星，叙列居三四。民物生是中，扰扰小虫豸。号为三才中，可怜不自揣。品庶固冯生，殉名讵即是。炽然争夺场，辛苦权与利。无贵贱不悲，无贫富不喜。妄窃聊自娱，狙虎相渠帅。蓬蓬飘风过，各各食蝼蚁。魂魄倘有知，往者难悉记。借问此时情，优劣何处异。所以古达人，率性聊尔尔。为善似差乐，有酒君当醉。
畴人·其二
作者：严复
朝代：清

孔门说人性，愚智都三科。其才可为善，著论先孟轲。至今二千载，为说弥不磨。脱若荀卿语，黔首长荐瘥。人当自相食，白骨高嵯峨。岂能若今者，治化方纷罗。以兹推人理，前路知无他。日去禽兽远，用礼能贵和。人皆得分愿，后舞间前歌。自由复平等，一一如卢梭。所忧天演涂，争竞犹干戈。藉云适者存，所伤亦已多。皇人未受谷，荆棘悲铜驼。黄炎日以远，涕泪双滂沱。
疑始寓九条胡同因金坛王次回赠妓左阿锁有曲折胡同到九条句乃以邻刹及门前石井推證之所寓果为阿锁遍徵题咏
作者：严复
朝代：清
体裁：七言律诗

寺院金蟾仍齧锁，井阑玉虎旧牵丝。剧怜小劫风花地，犹系先生宛转思。声影虚堂如可接，雨云异代不同时。由来叔子输铜雀，此意儿曹总未知。
病中述怀
作者：严复
朝代：清
体裁：七言律诗

投老还乡卧小楼，身随残梦两悠悠。病瘥稍喜安眠食，语少从教减献酬。壮志销沈看剑鼻，老怀回复忆壶头。遗踪处处成枨触，依旧城南水乱流。
病中述怀
作者：严复
朝代：清

投老还乡卧小楼，身随残梦两悠悠。病瘥稍喜安眠食，语少从教减献酬。壮志销沉看剑鼻，老怀回复忆壶头。遗踪处处成枨触，依旧城南水乱流。
癸丑上巳梁任公禊集万生园分韵流觞曲水四首·其一
作者：严复
朝代：清
体裁：古风

任公曩被放，星纪海外周。操简缀国论，木铎徇春遒。代谢始归国，翩若鹰下鞲。暮春值癸丑，遐想山阴游。西郊得名园，觞咏招胜流。梅发酒味冽，鸟和琴声柔。举杯酹西山，怃然怀灵脩。黄竹去不返，愁云弥九州。惊魂瑶池宴，王母戴虎头。借问王右军，感慨犹此不。
癸丑上巳梁任公禊集万生园分韵流觞曲水四首·其三
作者：严复
朝代：清
体裁：古风

录录复录录，岁月如转毂。忆昔遇君时，东海方挫衄。洋洋时务篇，何止阳春曲。意欲回日车，捧向扶桑浴。由来一傅齐，不救群吠蜀。椒兰各容长，屈景胥放逐。中宵看句陈，扰若风中纛。徒闻明妃遣，谁念蔡女赎。何期十六载，复此事湔祓。茫茫太液池，何处翻黄鹄。
癸丑上巳梁任公禊集万生园分韵流觞曲水四首·其二
作者：严复
朝代：清
体裁：古风

短垣外缭绕，广袤十里强。网罗极飞走，动植各有疆。仲春遘时雨，蜀黍亦插秧。伟哉造化力，长养赅百昌。生理谅在兹，谁谓劣者亡。吾闻古禊事，所以祓不祥。微生逢揖让，岂复忧祸殃。门户化胶漆，荆棘成康庄。宇宙亦已广，形骸恣放浪。寄谢来游者，一举宜百觞。
癸丑上巳梁任公禊集万生园分韵流觞曲水四首·其四
作者：严复
朝代：清
体裁：古风

典午逮永和，世事甚窳啙。北伐亹方新，重敛资奸宄。逸少居会稽，端为佳山水。今观所为序，用意极吊诡。俛仰皆兴怀，彭殇非一轨。区区为怀祖，誓墓岂即是。遗世方恝然，谓当以乐死。恭惟天生才，贤圣众所恃。怀宝谅非难，事国或尽瘁。夷叔安足希，如尊乃勇耳。
癸丑上巳梁任公褉集万生园，分韵流觞曲水四首
作者：严复
朝代：清

任公囊被放，星纪海外周。操简缀国论，木铎徇春遒。代谢始归国，翩若鹰下鞲。暮春值癸丑，遐想山阴游。西郊得名园，觞咏招胜流。梅发酒味冽，鸟和琴声柔。举杯酹西山，怃然怀灵修。黄竹去不返，愁云弥九州。惊魂瑶池宴，王母戴虎头。借问王右军，感慨犹此不。短垣外缭绕，广袤十里强。网罗极飞走，动植各有疆。仲春遘时雨，蜀黍亦插秧。伟哉造化力，长养赅百昌。生理谅在兹，谁谓劣者亡。吾闻古褉事，所以祓不祥。微生逢揖让，岂复忧祸殃。门户化胶漆，荆棘成康庄。宇宙亦已广，形骸恣放浪。寄谢来游者，一举宜百觞。录录复录录，岁月如转毂。忆昔遇君时，东海方挫衄。洋洋时务篇，何止阳春曲。意欲回日车，捧向扶桑浴。由来一傅齐，不救群吠蜀。椒兰各容长，屈景胥放逐。中宵看句陈，扰若风中纛。徒闻明纪遣，谁念蔡女赎。何期十六载，复此事湔祓。茫茫太液池，何处翻黄鹄。典午逮永和，世事甚窳呰。北伐亹方新，重敛资奸宄。逸少居会稽，端为佳山水。今观所为序，用意极吊诡。俯仰皆兴怀，彭殇非一轨。区区为怀祖，誓墓岂即是。遗世方恝然，谓当以乐死。恭惟天生才，贤圣众所恃。怀宝谅非难，事国或尽瘁。夷叔安足希，如尊乃勇耳。
癸丑上巳梁任公褉集万生园，分韵流觞曲水四首·其一
作者：严复
朝代：清

任公囊被放，星纪海外周。操简缀国论，木铎徇春遒。代谢始归国，翩若鹰下鞲。暮春值癸丑，遐想山阴游。西郊得名园，觞咏招胜流。梅发酒味冽，鸟和琴声柔。举杯酹西山，怃然怀灵修。黄竹去不返，愁云弥九州。惊魂瑶池宴，王母戴虎头。借问王右军，感慨犹此不。
癸丑上巳梁任公褉集万生园，分韵流觞曲水四首·其三
作者：严复
朝代：清

录录复录录，岁月如转毂。忆昔遇君时，东海方挫衄。洋洋时务篇，何止阳春曲。意欲回日车，捧向扶桑浴。由来一傅齐，不救群吠蜀。椒兰各容长，屈景胥放逐。中宵看句陈，扰若风中纛。徒闻明纪遣，谁念蔡女赎。何期十六载，复此事湔祓。茫茫太液池，何处翻黄鹄。
癸丑上巳梁任公褉集万生园，分韵流觞曲水四首·其二
作者：严复
朝代：清

短垣外缭绕，广袤十里强。网罗极飞走，动植各有疆。仲春遘时雨，蜀黍亦插秧。伟哉造化力，长养赅百昌。生理谅在兹，谁谓劣者亡。吾闻古褉事，所以祓不祥。微生逢揖让，岂复忧祸殃。门户化胶漆，荆棘成康庄。宇宙亦已广，形骸恣放浪。寄谢来游者，一举宜百觞。
癸丑上巳梁任公褉集万生园，分韵流觞曲水四首·其四
作者：严复
朝代：清

典午逮永和，世事甚窳呰。北伐亹方新，重敛资奸宄。逸少居会稽，端为佳山水。今观所为序，用意极吊诡。俯仰皆兴怀，彭殇非一轨。区区为怀祖，誓墓岂即是。遗世方恝然，谓当以乐死。恭惟天生才，贤圣众所恃。怀宝谅非难，事国或尽瘁。夷叔安足希，如尊乃勇耳。
社燕
作者：严复
朝代：清

一夕西风动玉钩，画梁如听语啁啾。似言华屋原堪恋，无那高巢易得秋。来日园林还昔主，归时沧海见横流。寻常百姓家家是，王谢堂前认得不。
秋花次吕女士韵
作者：严复
朝代：清
体裁：古风

秋花趁暖开红紫，海棠著雨骄难起。负将尤物未吟诗，长笑成都浣花里。绿章乞荫通高旻，剑南先生情最真。金盘华屋荐仙骨，疏篱棐几皆前因。故山丛兰应好在，抽叶悬崖俛寒濑。山阿有人从文狸，云旗昼卷声綷䌨。脩门日远灵均魂，玉虬飞鸟还相群。高丘无女日将暮，十二巫峰空黛颦。君不见洞庭枇杷争晚翠，大雷景物饶秋丽。湖树湖烟赴暝愁，望舒窈窕回斜睇。五陵尘土倾城春，知非空谷无佳人。只怜日月不贷岁，转眼高台亦成废。女嬛琴渺楚山青，未必春申尚林际。
答郑太夷
作者：严复
朝代：清
体裁：七言绝句

水中盐味饮方知，此境能参近有谁。廿八摩尼光入手，老夫真欲把降旗。
红梅二首用坡韵·其一
作者：严复
朝代：清
体裁：七言律诗

华堂深处晓光迟，失喜名花入座时。莫怪温存施傲骨，要看富贵出天姿。风回恰点残妆额，酒暖微侵素练肌。不用舆台唤桃李，此丛原是岁寒枝。
红梅二首用坡韵·其二
作者：严复
朝代：清
体裁：七言律诗

出谷冰容未觉迟，天教妙质占年时。微酣政尔饶高格，绝艳由来在冷姿。坏衲尚沾天女雨，绛纱轻掩雪儿肌。施朱傅粉吾何择，多谢巡檐索丑枝。
联语·其一
作者：严复
朝代：清
体裁：联

远师虞秘监；长揖韩荆州。
联语·其七
作者：严复
朝代：清
体裁：联

奉魁承杓，垂后不朽；钩河摘洛，为学者宗。
联语·其三
作者：严复
朝代：清
体裁：联

文章宗伯字；风流贵六朝。
联语·其九
作者：严复
朝代：清
体裁：联

五岳归来，不厌丘壑；百史读通，方知马班。
联语·其二
作者：严复
朝代：清
体裁：联

一知与物平；自觉为人师。
联语·其五
作者：严复
朝代：清
体裁：联

我书自造本无法；此老胸中常有诗。
联语·其八
作者：严复
朝代：清
体裁：联

照古腾今，不朽之业；穷理尽性，载道为文。
联语·其六
作者：严复
朝代：清
体裁：联

谢安舟楫风还起；庾信文章老更成。
联语·其十
作者：严复
朝代：清
体裁：联

虚室绝尘想；良晨入奇怀。
联语·其四
作者：严复
朝代：清
体裁：联

翠壁摩天鹰独立；绿杨如海燕双飞。
自制玳瑁书镇修正仁和四箴铭 其一 修
作者：严复
朝代：清
体裁：四言诗

表正万邦，慎身修思。弘敷五典，无轻民事。
自制玳瑁书镇修正仁和四箴铭 其三 仁
作者：严复
朝代：清
体裁：四言诗

克宽克仁，皇建有极。道积厥躬，惟精惟一。
自制玳瑁书镇修正仁和四箴铭 其二 正
作者：严复
朝代：清
体裁：四言诗

恒正咸和，天休而滋。吾德正威，立之始基。
自制玳瑁书镇修正仁和四箴铭 其四 和
作者：严复
朝代：清
体裁：四言诗

日升月和，乾清坤宁。吉享交泰，天地感应。
自拟书房联语
作者：严复
朝代：清
体裁：联

有王者兴，必来取法；虽圣人起，不易吾言。
舒宾如宜园落成有记与诗索题
作者：严复
朝代：清
体裁：古风

达人岂役物，所贵事不苟。值棼资就理，道不计暂久。物废兴有时，主人南国秀。竹林集轩盖，桑下乃宿留。树楥假菑立，冠山加篑覆。暑鱼会潭阴，春云袅石窦。林沼高下花，荦确漫锦绣。岂伊事雕峻，即此见在宥。矧怀承权舆，万厦庇薪槱。更纡饥溺情，蒿目忧茕疚。假令斧柯收，有不匍匐救。吁嗟时世贤，传舍视官守。取趣过目前，而遑恤我后。遂令此江山，与我皆不偶。曷不观斯图，敢告牛马走。
苏戡五十初度而所营海藏楼适成敬述奉祝
作者：严复
朝代：清
体裁：古风

郑公桃李姿，生值闰上巳。兹岁再仲春，五十忽然至。百年同四时，流景每恨驶。惟公天所厚，富此中和气。著人如酒氛，拂披已心醉。跌宕三十年，寰宇仰名字。高视抚百灵，诗酒足驱使。未用千载期，看了一生事。早岁天津桥，长揖识公始。与公俱少年，双眸对秋水。清言多摆落，高论颇历诋。食贫官江南，偃蹇百僚底。手版看山云，目吏署纸尾。三年访瀛洲，题诗满富士。先皇倏见徵，棕鞋谒丹陛。召对乾清宫，天颜尺有咫。青蒲二三策，凛凛君臣义。归舍诗纪恩，尚记尧颡美。由来阳九会，人事有颠踬。中秋月欲圆，年年使心悸。汉水接天流，芦沟看马箠。歌哭老更哀，今日皆验矣。龙州寄边管，短衣乃楚制。书生事戎马，荡决亦自憙。无奈庚癸呼，调粮得空纸。和陶乞食诗，三读可流涕。乞归忽三载，花落云水逝。属者勉畜须，讳老背人喟。平生富国手，小试用织罽。行看可大业，黄人共衣被。昨者荷见邀，青楼壮蔚跂。都将揽辔心，敛入四亩地。人海一身藏，珍重命名意。樱花罗群妃，新柳娇泚泚。置君最上层，万象朝榻几。如斯自可乐，底用印累累。五十方中年，如旭未加未。四海持祝卮，知君常发嚏。今朝满堂客，酣歌酒如济。贱子歌五言，敬用侑觞觯。
苏戡易韵见答再次其韵
作者：严复
朝代：清
体裁：古风

常髡忽蓄发，鬅鬙骇童孺。一髡一蓄间，成此礼法具。长笑诸教宗，毛发用好恶。瞒眼用十旬，垂领翻足慕。已而期限来，欲留不许驻。万生孰美丑，用舍祗所遇。发髭同根生，薙宥乃殊趣。藉令佐苦吟，相赏何其暮。昔去而今存，就中定无故。复云作官人，盛时又已误。从而为之辞，期君改此度。
见十二月初七日邸钞作
作者：严复
朝代：清

自笑衰容异壮夫，岁寒日暮且踟蹰。平生献玉常遭刖，此日闻韶本不图。岂有文章资黼黻，敢从前后论王卢。一流将尽犹容汝，青眼高歌见两徒。
观我生斋诗三首 其一 有怀
作者：严复
朝代：清
体裁：古风

凉风从西来，暄暑荡以涤。气澄天象明，北斗光历历。敛襟动中怀，岁月忽已逼。三子久南荒，音辉邈何逖。欲往湘水深，恨无双飞翼。
观我生斋诗三首 其三 放言
作者：严复
朝代：清
体裁：古风

畴人谈浑天，寥廓不可拟。赫矣众易宗，太仓一粟耳。叶只与之衔，相去复倍蓰。民物生其中，扰扰小虫豸。自言中三才，哀哉不自揣。众庶固冯生，殉名岂即是。尧桀不同称，夷蹠道殊轨。蓬蓬飘风过，人人食蝼蚁。矧兹大坤灵，亦游形气里。俯仰神力衰，有成必有毁。借问此时情，多愚何处是。所以古通人，行乐聊尔尔。何事访松乔，区区谋久视。
观我生斋诗三首 其二 拟天马出西北
作者：严复
朝代：清
体裁：古风

天马出西北，磊落精权奇。闻有圣主求，能为苜蓿羁。振足循东道，双耳风披披。蹄涔蒲昌海，昆崙蝼蚁堆。飘然至京邑，京邑何魏魏。天子顾我笑，厩监一路随。金鞍何的皪，玉辔光差差。鸣镝起边城，羽檄日夜驰。将军选神骏，万骑定尔为。夜半巡虎落，中昼徼鱼丽。矢石岂不险，贵在报所知。凡马徒纷纭，恋恋在刍萁。怜彼饱欲死，念此恒苦饥。吾欲竟此曲，此曲声正悲。燕昭一抔土，郭隗安可期。君看冀北野，骏骨常累累。
解连环
作者：严复
朝代：清
体裁：词

佩芳兰结。正春舒柳眼，嫩条柔极。料庾信、愁满江关，更酥雨做寒，落梅风色。社酒犹赊，燕泥冷、郁金梁北。问巢痕藻井，彻影斧廊，可堪重忆。遨春故情未掷。替东风作主，商略红白。怕玄都、去后桃花，又浥露泛霞，别饶缃碧。玉宇孤蟾，阅日夜、沧溟潮汐。且寻伊、玉龙怨调，傍墙擪得。
解连环·己酉灯节呈彊村，用梦窗韵
作者：严复
朝代：清
体裁：词

绾同心结。正春舒柳眼，嫩条柔极。料庾信、愁满江关，更吴雨潇潇，落梅风色。社酒犹赊，燕泥冷、郁金梁北。问巢痕东阁，伞影西清，可堪重忆。试灯故情未掷。为东风作主，商略红白。怕玄都、去后桃花，又浥露泛霞，自骄绀碧。玉宇孤蟾，瞰来去、沧溟潮汐。且寻伊、玉龙怨调，倚声擪得。
讲经堂联
作者：严复
朝代：清
体裁：联

愿闻第一义；为洗千劫非。
论书
作者：严复
朝代：清

上蔡始变古，中郎亦典型。万毫皆得力，一线独中行。抉石抡猊爪，奔泉溯骥程。君看泛彗后，更为听江声。用古出新意，颜徐下笔亲。细筋能入骨，多肉正通神。北宋推能手，东坡定后身。如闻跛守骏，妍貌不妨矉。
论书·其一
作者：严复
朝代：清
体裁：五言律诗

上蔡始变古，中郎亦典型。万毫皆得力，一线独中行。抉石抡猊爪，奔泉溯骥程。君看汜彗后，更为听江声。
论书·其一
作者：严复
朝代：清

上蔡始变古，中郎亦典型。万毫皆得力，一线独中行。抉石抡猊爪，奔泉溯骥程。君看泛彗后，更为听江声。
论书·其二
作者：严复
朝代：清

用古出新意，颜徐下笔亲。细筋能入骨，多肉正通神。北宋推能手，东坡定后身。如闻跛守骏，妍貌不妨矉。
说诗用琥韵
作者：严复
朝代：清

昔者鲁东家，太息《关雎》乱。紫色杂蛙声，何由辨真滥。文章一小技，旧戒丧志玩。泯泯俗尘中，持是聊是浣。譬彼万斛泉，回洑生微澜。奔雷惊电馀，往往造平淡。每怀古作者，令我出背汗。光景随世开，不必唐宋判。大抵论诗功，天人各分半。诗中常有人，对卷若可唤。捻花示微旨，悟者一笑粲。举俗爱许浑，吾已思熟烂。
说诗用琥韵
作者：严复
朝代：清
体裁：古风

昔者鲁东家，太息《关雎》乱。紫色杂蛙声，何由辨真滥。文章一小技，旧戒丧志玩。泯泯俗尘中，持是聊自浣。譬彼万斛泉，洄袱生微澜。奔雷惊电馀，往往造平淡。每怀古作者，令我出背汗。光景随世开，不必唐宋判。大抵论诗功，天人各分半。诗中常有人，对卷若可唤。捻花示微旨，悟者一笑粲。举俗爱许浑，吾已思熟烂。
贺张秋谷六十寿联
作者：严复
朝代：清
体裁：联

日月壶公酒；春秋太傅诗。
赠何纫兰联语
作者：严复
朝代：清
体裁：联

不辞与世终难合；但恨无人粗见知。
赠医士陆仁
作者：严复
朝代：清
体裁：五言律诗

医国谁能手，长怀陆敬舆。奉天来草诏，万汇立昭苏。太息忠州贬，犹传肘后书。云仍承世业，京邑此悬壶。
赠周熙民
作者：严复
朝代：清
体裁：七言律诗

华年锦瑟思瞢腾，摩顶怜君已秃僧。春事转头刚雨水，世缘入眼看风镫。舂陵邦伯宜参错，巫峡长年号最能。万物即今须吐气，祝君眉寿比川增。
赠林畏庐
作者：严复
朝代：清
体裁：七言律诗

左海畸人林畏庐，早年补柳遍西湖。数茎白发看沈陆，无限青山入画图。尽有高词媲汉始，更搜重译续虞初。饶他短后成齐俗，佩玉居然利走趋。
赠林畏庐
作者：严复
朝代：清

左海畸人林畏庐，早年补柳遍西湖。数茎白发看沉陆，无限青山入画图。尽有高词媲汉始，更搜重译绩虞初。饶他短后成齐俗，佩玉居然利走趋。
赠熊季廉
作者：严复
朝代：清
体裁：古风

一十九稘初告终，抟抟员地趋大同。神机捭阖纵变化，争存物竞谁相雄。大哉培根氏告我，即物观道冥纤洪。至人先天戒凝滞，高下体合如张弓。从其后鞭向仁寿，岂假食苦师蓼虫。三皇五胜各垂法，所当时可皆为功。蚩蚩之氓俾自治，奚翅洲渚浮艨艟。及其已过尚墨守，无益转使百弊丛。矧今天意存混合，殊俗异种终棣通。是时开关用古始，何异毛毳当炉烘。履而后艰常智耳，如惩弗毖宁非懵。四百兆民皆异种，卒使奴隶嗟神恫。所以百千万志士，争持建鼓挝顽聋。贤愚度量几相越，听者一一袖耳充。胶胶扰扰何时已，新旧两党方相攻。去年北方致大祸，至今万乘犹尘蒙。亦知天心未厌乱，南奔避地甘长终。岂意逃空得謦欬，知交乃遇四五公。就中爱我最真挚，屈指先数南昌熊。心期浑欲忘彼此，圭角相与加磨砻。人生行止不自诡，扁舟又欲随南风。临行执手无所赠，惟有真气如长虹。横流他日傥相遇，窃愿身道双加丰。
赠熊季廉
作者：严复
朝代：清

一十九稘初告终，抟搏员地趋大同。神机捭阖纵变化，争存物竞谁相雄。大哉培根氏告我，即物观道冥纤洪。至人先天戒凝滞，高下体合如张弓。从其后鞭向仁寿，岂假食苦师蓼虫。三皇五帝各垂法，所当时可皆为功。蚩蚩之氓俾自治，奚翅洲渚浮艨艟。及其已过尚墨守，无益转使百弊丛。矧今天意存混合，殊俗异种终棣通。是时开关用古始，何异毛毳当炉烘。履而后艰常智耳，如惩弗毖宁非懵。四百兆民皆异种，卒使奴隶嗟神恫。所以百千万志士，争持建鼓挝顽聋。贤愚度量儿相越，听者一一袖耳充。胶胶扰扰何时已，新旧两党方相攻。去年北方致大祸，至今万乘犹尘蒙。亦知天心未厌乱，南奔避地甘长终。岂意逃空得謦欬，知交乃遇四五公。就中爱我最真挚，屈指先数南昌熊。心期浑欲忘彼此，圭角相遇加磨砻。人生行止不自诡，扁舟又欲随南风。临行执手无所赠，惟有真气如长虹。横流他日傥相遇，窃愿身道双加丰。
赠熊纯如联语
作者：严复
朝代：清
体裁：联

文之高下存乎气；法无新旧惟其时。
赠王又点
作者：严复
朝代：清

作遣天涯政赖痴，入门有客索吾诗。功夫如海吾何有，定子当筵又一时。红烛樗蒲花四座，绿云劝酒玉交枝。右军乐趣方忧减，乡里儿童莫遣知。
赠英华
作者：严复
朝代：清
体裁：七言律诗

四条广路夹高楼，孤愤情怀总似秋。文物岂真随玉马，宪章何日布金牛。莫言天醉人原醉，欲哭声收泪不收。辛苦著书成底用，竖儒空白五分头。
赠郑希杜
作者：严复
朝代：清
体裁：七言律诗

万寿桥西旧酒楼，楼头人按小凉州。卌年陈迹如过鸟，一辈交游各古邱。贱子与君誇健在，馀生到处感横流。瑶华寄祝无多子，酒户能同尔日不。
赠郑雅村
作者：严复
朝代：清

忆昔先朝日，文忠起海军。尺书征北去，吾与汝为群。航海方求学，筹边更策勋。悬弧今耳顺，举白一浮君。客岁过黄浦，承君雅意多。浮云还聚散，老子与婆娑。往事悲威海，衰颜照浊河。今宵头上月，不饮奈明何。
赠郑雅村·其一
作者：严复
朝代：清

忆昔先朝日，文忠起海军。尺书征北去，吾与汝为群。航海方求学，筹边更策勋。悬弧今耳顺，举白一浮君。
赠郑雅村·其一
作者：严复
朝代：清
体裁：五言律诗

忆昔先朝日，文忠起海军。尺书徵北去，吾与尔为群。航海方求学，筹边更策勋。悬弧今耳顺，举白一浮君。
赠郑雅村·其二
作者：严复
朝代：清

客岁过黄浦，承君雅意多。浮云还聚散，老子与婆娑。往事悲威海，衰颜照浊河。今宵头上月，不饮奈明何。
赠郭春榆宗伯·其一
作者：严复
朝代：清
体裁：五言律诗

六十忽然至，无穷沧海尘。道心长默默，世路转踆踆。岂是争名地，难为易代人。此中惟有酒，相与呴枯鳞。
赠郭春榆宗伯·其二
作者：严复
朝代：清
体裁：七言律诗

渐觉冰轮出海迟，新凉庭院称扬觯。黄花插鬓秋还浅，白发盈头世共知。可有一亭收野史，更无馀地著新仪。当年半剡曾推毂，惭负朱弦属子期。
赠里人陈苹秋
作者：严复
朝代：清
体裁：古风

吾爱主父偃，生不五鼎食，死当五鼎烹。亦爱徐景山，曹事不恤惟酒觥。男儿生不取将相，身后泯泯谁当评。广武城上阮步兵，赀郎空作马长卿。南阳脱未遇三顾，卧龙白者还躬耕。台州坐客寒无毡，欲是四十年才名。建溪茶荈冰雪清，福州老酒琥珀赪。幔亭山色年年好，长照人间仙地行。
赠高啸桐·其一
作者：严复
朝代：清
体裁：古风

平生寡交游，出门苦无诣。晚乃得诸高，欲作千往计。虽云同井里，形迹颇晚缔。法宜亟过从，后蹶补前泄。云何尚落落，日月互亏蔽。昨者过君斋，子病方惉懘。讥评遍当时，磊砢逮琐细。未论已所遭，隽语妙一世。夷叔与景公，两者实兼制。饮啄尚有馀，未应食蕨荠。坐荣后世称，傲彼牛小涕。
赠高啸桐·其一
作者：严复
朝代：清
体裁：古风

独居作深念，吾生果何为。为己固不然，为人亦未至。儒称服仁义，佛说运悲智。无穷六合间，收此一虫臂。风轮数十转，何者足刻识。就令垂不朽，讵为既死利。昨者过高斋，出语差强意。自云今所当，利益乃兼二。劣及齐景富，复此夷齐异。仆应实不然，君言太自憙。跌宕五十年，于何得快恣。上寡庇雨椽，下鲜立锥地。岂如夸毗子，前驱百馀骑。甲第高连云，睗睒相妩媚。人生行乐耳，馀者乌足治。端须师鲁连，轻世更肆志。
赠高啸桐·其三
作者：严复
朝代：清
体裁：古风

连岁苦旱潦，今年灾害尤。扬子流域间，万众生鱼头。岂伊天运乖，人事诚未脩。征税苦日重，偪榨糠中油。异教扬风波，锾币如星稠。边境更齮龁，权利相寇雠。庙堂富因应，为策恒苦偷。持此败劣者，底用当胜优。民献百千夫，请愿喧九州。皆言救亡计，非是国不瘳。但欲率众戚，筑室还道谋。嗟余与夫子，少日综九流。岂不爱国种，蕲解黄屋忧。虞渊回日驭，欲往无轻舟。党人喜窘步，远蹠还见邮。闺中日邃远，灵琐难少留。徒然作两鸟，同捉一处囚。哀鸣相劳苦，旦夕声咿嚘。想像云门音，涕下不可收。
赠高啸桐·其二
作者：严复
朝代：清
体裁：古风

交游恨不广，出门寡所诣。晚得高长公，每话辄深契。淳意发经纶，微言觑肯綮。昨者过斋头，子病方惉懘。留我作清谈，评骘遍巨细。已乃色愈庄，自表己身世。云君勿自菲，吾定有根蒂。比较一时贤，吾据最优势。夷叔与景公，两者竟兼制。饮啄常有馀，未用薇蕨荠。且有后世称，傲彼牛小涕。
赠高啸桐·其二
作者：严复
朝代：清
体裁：古风

西人说种业，大事非细故。好善岂偶然，未生性已赋。君家有先泽，传世作要素。赠君太夫人，言行可指数。尝闻说轶事，芬芳满颊辅。席此入人寰，自然根干具。何况仲叔间，膏沃相灌注。岿然起三峰，培娄安敢妒。朅来佐戎幕，树立避赫昈。救物无近名，斯为神所胙。君看庭阶前，何者非宝树。
赠黄秋岳
作者：严复
朝代：清

薛客只弹铗，齐门多滥竽。女贫怜作嫁，世乱耻为儒。苦李全生未，蟠桃著子无。由来广武叹，满目是穷途。夙昔期持世，衰迟怯使年。功名无孟晋，岁月有唐捐。报国心还赤，看君鬓尚玄。皇天容老眼，他日睹先鞭。
赠黄秋岳·其一
作者：严复
朝代：清

薛客只弹铗，齐门多滥竽。女贫怜作嫁，世乱耻为儒。苦李全生未，蟠桃著子无。由来广武叹，满目是穷途。
赠黄秋岳·其二
作者：严复
朝代：清

夙昔期持世，衰迟怯使年。功名无孟晋，岁月有唐捐。报国心还赤，看君鬓尚玄。皇天容老眼，他日睹先鞭。
转应曲·其一
作者：严复
朝代：清
体裁：词

秋水。秋水。惟有明眸堪此。通辞遥托微波。晕脸旋生颊涡。涡颊。涡颊。肠断蝤蛴如雪。
转应曲·其七
作者：严复
朝代：清
体裁：词

秋扇。秋扇。未老红颜恩断。窗前竹影阑珊。仿佛天风佩环。环佩。环佩。关塞归魂迢递。
转应曲·其三
作者：严复
朝代：清
体裁：词

秋夜。秋夜。犹记香罗初卸。芙蓉绣被浓薰。闲了双飞蝶裙。裙蝶。裙蝶。梦里巫云千叠。
转应曲·其二
作者：严复
朝代：清
体裁：词

秋雨。秋雨。镫影隔帘眉妩。西风瘦尽黄花。漫拣斜簪帽纱。纱帽。纱帽。无奈簪花人老。
转应曲·其五
作者：严复
朝代：清
体裁：词

秋草。秋草。落叶满庭不扫。偎栏商略寒蛩。倚竹何人鬓松。松鬓。松鬓。目断王孙芳讯。
转应曲·其八
作者：严复
朝代：清
体裁：词

秋燕。秋燕。此去隔年相见。重来便认乌衣。只恐芳园径微。微径。微径。几处凤头鞋印。
转应曲·其六
作者：严复
朝代：清
体裁：词

秋柳。秋柳。宣武重来白首。树犹如此何堪。千古伤心汉南。南汉。南汉。莫过素馨斜畔。
转应曲·其四
作者：严复
朝代：清
体裁：词

秋月。秋月。露湿瑶阶罗袜。相将桂影徘徊。薄幸宵深未来。来未。来未。灰冷炉香心碎。
过吕太微
作者：严复
朝代：清

凉月低高树，翛然怀吕安。移镫过别馆，留客共盘餐。雷雨涤新暑，庭阶生暮寒。遥知草玄者，独有子云难。
追忆癸巳原作次韬庵韵
作者：严复
朝代：清
体裁：古风

傅粉搔头骄弄姿，粲粲门子多夸毗。得车十乘遽如许，奇衣妇饰臣能为。相将捷径作窘步，嗟尔桀纣同昌披。或苏复上或中踬，气力亦自分等差。攀跻缘附各有态，风常怜蚿蚿怜夔。人才国运同盛衰，狂澜欲挽他日谁。意者物穷势必反，贞元相嬗吾无疑。一朝清明皇极正，不肖诛殛贤受釐。譬彼晏温风雨晦，岂少一旦回晴曦。蕙兰薜荔自我佩，任户要艾家资葹。浦莲薏苦方堪思，忽见梅花点流凘。茯苓小草共臭味，不必早计求国医。
送子易赴奉天
作者：严复
朝代：清

行李知君指奉天，别离情绪看霜颠。不妨玄德嗤田舍，却是泉明解醉眠。人世本无回日驭，神山可有顺风船。玉台旧事何堪忆，梦断香销二十年。
送朝鲜通政大夫金沧江归国·其一
作者：严复
朝代：清
体裁：五言律诗

避地金通政，能诗旧有声。湿灰悲故国，泛梗薄馀生。笔削精灵会，文章性命轻。江南春水长，魂断庾兰成。
送朝鲜通政大夫金沧江归国·其三
作者：严复
朝代：清
体裁：五言律诗

往者强邻斗，东风倒月支。自封原失计，中立坐成雌。瓶罄嗟罍耻，儿孤记母慈。风云原有待，天地本无私。
送朝鲜通政大夫金沧江归国·其二
作者：严复
朝代：清
体裁：五言律诗

笔谈尽三纸，人意尚愔愔。天演叨馀论，阳明孰敢任。愿持无厚刃，载抚不弦琴。去去成连远，云涛识此心。
送朝鲜通政大夫金沧江归国·其四
作者：严复
朝代：清
体裁：五言律诗

萍水论交地，艰难得此才。异同空李杜，词赋近邹枚。归国梅花笑，倾山瀑布来。中原自神圣，回首有馀哀。
送沈涛园备兵淮扬·其四
作者：严复
朝代：清
体裁：七言律诗

读君诗卷长三叹，他日遗山此代兴。开路骅骝气深稳，倚天冰雪势凌兢。未应处陆长呴湿，尽许同时得服膺。不废教条仍坐啸，悬知独有使君能。
送沈涛园备兵淮扬四首
作者：严复
朝代：清

忠孝名家沈隐侯，分巡弭节向扬州。楹书庭训皆成宪，锦缆牙旗得上游。一约共传支半壁，三年行见少全牛。未能出饯成邂逅，惟有离情逐水流。去年六月船南下，直北关山未解围。沧海狂流横莽莽，晨光前路远微微。相看白发盈头出，长恐青山与愿违。垂涕为君通一语，华亭千载鹤孤飞。尚忆垂髫十五时，一篇大孝论能奇。谁言后死无穷感，惭负先生远到期。得志当为天下雨，流年已似手中蓍。春申浦口春无际，独对繁花有所思。读君诗卷长三叹，他日遗山此代兴。开路骅骝气深稳，倚天冰雪势淩兢。未应处陆长呴湿，尽许同时得服膺。不废教条仍坐啸，悬知独有使君能。
送沈涛园备兵淮扬四首·其一
作者：严复
朝代：清
体裁：七言律诗

忠孝名家沈隐侯，分巡弭节向扬州。楹书庭训皆成宪，锦缆牙旗得上游。一约共传支半壁，三年行见少全牛。未能出饯成邂逅，惟有离情逐水流。
送沈涛园备兵淮扬四首·其三
作者：严复
朝代：清
体裁：七言律诗

尚忆垂髫十五时，一篇大孝论能奇。谁言后死无穷感，惭负先生远到期。得志当为天下雨，流年已似手中蓍。春申浦口春无际，独对繁花有所思。
送沈涛园备兵淮扬四首·其二
作者：严复
朝代：清
体裁：七言律诗

去年六月船南下，直北关山未解围。沧海狂流横莽莽，晨光前路远微微。相看白发盈头出，长恐青山与愿违。垂涕为君通一语，华亭千载鹤孤飞。
送沈涛园备兵淮扬四首·其四
作者：严复
朝代：清

读君诗卷长三叹，他日遗山此代兴。开路骅骝气深稳，倚天冰雪势淩兢。未应处陆长呴湿，尽许同时得服膺。不废教条仍坐啸，悬知独有使君能。
送郑太夷南下·其一
作者：严复
朝代：清

九月行看尽，长途应苦寒。回风悲落日，游子感衣单。长策虚三练，殊恩剩一官。还将千种意，收拾卧江干。
送郑太夷南下·其一
作者：严复
朝代：清
体裁：五言律诗

西市多新鬼，南天少故人。与君同应诏，此别太惊神。国论浮云变，封疆割肉匀。宁关儿女意，歧路泪沾巾。
送郑太夷南下·其二
作者：严复
朝代：清
体裁：五言律诗

九月行看尽，长涂应苦寒。回风悲落日，游子感衣单。长策虚三练，殊恩剩一官。还将千种意，收拾卧江干。
送陈彤卣归闽
作者：严复
朝代：清
体裁：古风

四十不官拥皋比，男儿怀抱谁人知。药草聊同伯休卖，款段欲陪少游骑。君来渤海从去春，黄尘埃壒愁杀人。末流岂肯重儒术，可怜论语供烧薪。嵚奇历落不称意，高阳酒徒兀然醉。长躯八尺两颐丰，高谈慷慨忧时泪。平生贱子徒坚顽，穷途谁复垂温颜。当年误习旁行书，举世相视如髦蛮。问君秋水剪双眸，何独异我稠人稠。无双岂独楚王信，千秋无复文信侯。君今长揖告我行，南风欲挂孤帆轻。闽之东门温泉温且清，荔阴如见挥巨觥。
送陈彤卣归闽
作者：严复
朝代：清

四十不官拥皋比，男儿怀抱谁人知。药草聊同伯休卖，款段欲陪少游骑。君来渤海从去春，黄尘埃壒愁杀人。末流岂肯重儒术，可怜论语供烧薪。嵚奇历落不称意，高阳酒徒兀然醉。长驱八尺两颐丰，高谈慷慨忧时泪。平生贱子徒坚顽，穷途谁复垂温颜。当年误习旁行书，举世相视如髦蛮。问君秋水剪双眸，何独异我稠人稠。无双岂独楚王信，千秋无复文信侯。君今长揖告我行，南风欲挂孤帆轻。闽之东门温泉温且清，荔阴如见挥巨觥。
送黄墨园之桂林
作者：严复
朝代：清
体裁：七言律诗

流行坎止岂能祈，作客长安日几围。天上星辰仍北拱，月中乌鹊尽南飞。车过汉水梅应发，路入湘江草正肥。回首幽燕见尘土，不须局束叹人鞿。
避暑鼓山
作者：严复
朝代：清

老病难禁住火城，今朝失喜作山行。千层石磴经阶级，十里松风管送迎。潮落沧江沙出没，云开岩岫月分明。可怜济胜今无具，笠纠鞋轻廿载情。
郑太夷时文
作者：严复
朝代：清
体裁：古风

读书跂禄仕，道已成禽犊。彼哉东方生，文史三冬足。魏晋用九品，隋唐取书牍。词赋资求才，如网张一目。美意制十科，迂论司马涑。已而程经义，作计非不熟。悠悠九百年，奚翅亿管秃。得者矜文儒，类进如凫鹜。假令长闭关，千世用一律。庸知天运转，因应纷万族。瞠目倚虚憍，旧学等无术。往者经济谈，洎今令人恧。回首赵幽州，半部语真毒。迩来又一变，龙蛇起新陆。论语充烧薪，六经任生醭。泛海求羊皮，归为五羖鬻。操瑟与吹竽，所志皆食肉。侈侈输文明，都成果裸祝。乃知变法令，真无与清浊。夫惟大雅姿，于法无所宿。当为彀中游，已蹇方外躅。斟酌新旧间，缘此为经督。读君制艺文，同时须膺服。
金生仲永寄咏以余句梦想阳崎山一逻为韵病中强起和之·其一
作者：严复
朝代：清
体裁：五言绝句

欹枕何所闻，浩浩市声鬨。洞庭钧天舞，无恤未成梦。
金生仲永寄咏以余句梦想阳崎山一逻为韵病中强起和之·其七
作者：严复
朝代：清
体裁：五言绝句

垂老如春蚕，作茧在缠裹。惭愧乘风者，亚美还欧逻。
金生仲永寄咏以余句梦想阳崎山一逻为韵病中强起和之·其三
作者：严复
朝代：清
体裁：五言绝句

馨逸有如此，琅琅金玉章。何须求俗赏，睎价向咸阳。
金生仲永寄咏以余句梦想阳崎山一逻为韵病中强起和之·其二
作者：严复
朝代：清
体裁：五言绝句

载读金生诗，无殊适莽苍。三餐腹果然，岂必皆幻想。
金生仲永寄咏以余句梦想阳崎山一逻为韵病中强起和之·其五
作者：严复
朝代：清
体裁：五言绝句

文字原魔障，声名更等闲。由来愁小鲁，不敢上东山。
金生仲永寄咏以余句梦想阳崎山一逻为韵病中强起和之·其六
作者：严复
朝代：清
体裁：五言绝句

结庐托人境，翳翳西颓日。何当伯仲山，风帆收一一。
金生仲永寄咏以余句梦想阳崎山一逻为韵病中强起和之·其四
作者：严复
朝代：清
体裁：五言绝句

门前一泓水，潮至势迟迟。不复忧流直，回澜有石崎。
金缕曲
作者：严复
朝代：清
体裁：词

旅邸情难遣。况秋宵、征鸿凄厉，寒衾孤辗。觅地埋忧高飞去，那借步虚风便。云窗外、婺蟾斜眄。佩解江皋魂先与，迓多情、他日谁家辇。思不得，泪空泫。长门可是无团扇。更何人、悁兰惋蕙，白头仙眷。填海冤禽万千翼，试测蓬莱深浅。又不是、等闲莺燕。咏絮才高寻常事，抱孤怀、要把风轮转。春且往，勒花片。
长沙刘通叔有诗见贻次韵奉答
作者：严复
朝代：清
体裁：七言律诗

长留衰病感时危，变徵仍题小雅诗。每惜太仓供雀鼠，行空杼柚到茅茨。屋梁月落回孤影，蘋末风生动远思。辛苦铸金刘子政，可能半额画修眉。
闰二月二十二日游龙华寺·其一
作者：严复
朝代：清
体裁：七言律诗

油壁车轻辗嫩尘，兹游吾得及芳辰。春愁岁岁嗟相若，世事悠悠未有垠。意气发舒桃压垄，神情闵默鸟看人。恶叉队里如何度，试扣黄金丈六身。
闰二月二十二日游龙华寺·其二
作者：严复
朝代：清
体裁：七言律诗

靓妆炫服媚晴川，流水游龙正咽填。阔领遮腮疑俗瘿，短衣露骭斗身儇。炉烟漠漠钟声续，野日迟迟塔影偏。三十五年弹指过，清波无恙照华颠。
阳崎尚书庙扶乩有罗真人者降示余以丹药疗疾赋呈四绝·其一
作者：严复
朝代：清
体裁：七言绝句

老来悲闵意如何，坊里维摩示疾多。多谢灵丹远相畀，与留衰鬓照恒河。
阳崎尚书庙扶乩有罗真人者降示余以丹药疗疾赋呈四绝·其三
作者：严复
朝代：清
体裁：七言绝句

权利纷争事总非，乱来十见日周围。天公应惜炎黄尽，何日人间有六飞。
阳崎尚书庙扶乩有罗真人者降示余以丹药疗疾赋呈四绝·其二
作者：严复
朝代：清
体裁：七言绝句

多生绮业删难尽，每对神明起内惭。敢望刀圭分九转，他年插翼作苏耽。
阳崎尚书庙扶乩有罗真人者降示余以丹药疗疾赋呈四绝·其四
作者：严复
朝代：清
体裁：七言绝句

天水亡来六百年，精灵犹得接前贤。而今庙貌重新了，帐里英风总肃然。
阳崎尚书庙联语·其一
作者：严复
朝代：清
体裁：联

入我门来，总须扪心纳手，细检平生黑籍；莫言神远，任汝穷奸极巧，难瞒头上青天。
阳崎尚书庙联语·其二
作者：严复
朝代：清
体裁：联

千万家饭羹鱼香，惟神之赐；百馀乡风清魔伏，为民所依。
阳崎陈文龙祠大柱联语
作者：严复
朝代：清
体裁：联

守官诚死封疆，此义岂共和而可废。是宋代忠贞，若论殉国从容，垂七百载英声，何愧文陆；保民乃登祀典，惟公为社会所同依。有陶江祠宇，长祝在兹陟降，俾千万年浩气，永奠瓯闽。
阳崎陈文龙祠戏台联语
作者：严复
朝代：清
体裁：联

更何分苍鹘参军，粉墨千场皆假面；莫但看乌纱牙笏，衣冠一代几完人。
陈陀庵母林宜人八十
作者：严复
朝代：清
体裁：古风

长安城头翻日车，空庭老树啼慈鸦。鸦归衔肉正哺母，不能听终泪如雨。人生不愿万户侯，堆金积玉齐山邱。不愿身为孟伯郎，蒲桃一斛担凉州。但愿老莱七十著彩服，四时甘脆长奉亲白头。莫遗远阿奴怨碌碌，门户全生已至足。未必五湖长，不如九州督。能作潜夫论自佳，王符未害无外家。何如徒见二千石，却问卿食雁门雁美耶。男儿养志贻令名，小人之食岂必输公羹。陈君壮年走四海，结交往往多豪英。今年高堂寿八十，烹龙炮凤称兕觥。徵诗裒辞表母德，琳琅琼玖罗庭楹。荤芽玉茁正绕膝，郁葱佳气千祥集。如此门风抵万石，何必八驺车前五鼎食。
除夕
作者：严复
朝代：清

除旧仍为夕，还乡未是家。枕高人病肺，鳞远壑收蛇。儿女天涯梦，寒梅水国花。邻儿争井水，明旦更喧哗。
除夕思归用东坡韵作岁阑三首·其一
作者：严复
朝代：清
体裁：古风

人情重存问，稍以物自佐。岁晚相馈遗，黩者或用货。是谓作始微，将毕乃至大。平生汉袁安，雪里闭门卧。今年作除夕，鱼雉纷饤座。婢仆走将罗，忙若蚁旋磨。有来而无往，羞赧亦易过。聊复诵坡诗，独谣自成和。
除夕思归用东坡韵作岁阑三首·其三
作者：严复
朝代：清
体裁：古风

儿童约守岁，结队如长蛇。有似西来水，欲往东头遮。谁知藏壑舟，无如负者何。爆竹祓不祥，面具争喧哗。强挽临歧客，更添锣鼓挝。少焉主亦倦，睡态纷敧斜。汝曹望成长，岂亦忧蹉跎。且放旧者去，新者方雄夸。
除夕思归用东坡韵作岁阑三首·其二
作者：严复
朝代：清
体裁：古风

期至留不得，岂在速与迟。息息成过往，于岁吾何追。不恨岁行尽，但恨行无涯。是岁将愁至，愁归定何时。瓮天鸡尚舞，奎蹄虱甚肥。四海乐今夕，胡为尔独悲。岁来固不言，岁去宁复辞。好在五穷鬼，相好无时衰。
除夕意绪甚恶答陈石遗
作者：严复
朝代：清
体裁：七言律诗

乡思如潮不可缄，连床何限语詀諵。即今除夕非佳节，莫向桃符署旧衔。天下诗才衡左海，故园胜处负楞严。买山未是巢由事，江水犹应鉴至諴。
除夕意绪甚恶答陈石遗
作者：严复
朝代：清

乡思如潮不可缄，连床何限语詀諵。即今除夕非佳节，莫向桃符署旧衔。天下诗才衡左海，故园胜处负楞岩。买山未是巢由事，江水犹应鉴至諴。
集诸君竹戏走笔呈此
作者：严复
朝代：清
体裁：七言律诗

为怯深寒守敝庐，朋欢小集破居诸。何须每掷皆成雉，准拟吾生老牧猪。胜负岂容关喜愠，盛衰亦自有乘除。谁能长向镫窗下，头白扬云老著书。
韬庵以江橘水仙见惠有诗率答三绝句·其一
作者：严复
朝代：清
体裁：七言绝句

霜中作实老逾赪，南国三闾旧颂声。到底微酸带寒乞，不如新会有甜橙。
韬庵以江橘水仙见惠，有诗率答三绝句
作者：严复
朝代：清

霜中作实老逾赪，南国三闾旧颂声。到底微酸带寒气，不如新会有甜橙。此花端合配林逋，矾弟梅兄亦不疏。名品自居吾岂敢，任随芳草尽情输。六十流光下水船，旧题诗句几经年。水仙无语洲奴笑，不见芦中共溯沿。
韬庵以江橘水仙见惠，有诗率答三绝句·其一
作者：严复
朝代：清

霜中作实老逾赪，南国三闾旧颂声。到底微酸带寒气，不如新会有甜橙。
韬庵以江橘水仙见惠，有诗率答三绝句·其三
作者：严复
朝代：清
体裁：七言绝句

六十流光下水船，旧题诗句几经年。水仙无语洲奴笑，不见芦中共溯沿。
韬庵以江橘水仙见惠，有诗率答三绝句·其二
作者：严复
朝代：清
体裁：七言绝句

此花端合配林逋，矾弟梅兄亦不疏。名品自居吾岂敢，任随芳草尽情输。
韬庵巡抚山西用癸巳江乡赠答韵
作者：严复
朝代：清

我公龙章兼凤姿，民望久属天子毗。中间卅年隐乡里，孝友政外奚为为。闽江上下两听水，图史花竹争纷披。成章更与逮小子，横舍一一分级差。帆风忽踔万千里，亲见蛟鳄行跜夔。侨流忠爱良未衰，喁喁内向能抚谁。归来报告千万语，读者思卧闻者疑。属闻圣朝恫五典，宣室昨者重受釐。河东由来股肱郡，阴曀待子开清曦。用人行政枋未坠，愿采荃蕙毋薋葹。吁嗟乎，运当阳九想骨鲠，何异伏暑怀冰凘。幸令可治勿卤莽，疾革卢扁犹庸医。
韬庵巡抚山西用癸巳江乡赠答韵
作者：严复
朝代：清
体裁：古风

我公龙章兼凤姿，民望久属天子毗。中间卅年隐乡里，孝友政外奚为为。闽江上下两听水，图史花竹争纷披。成章更与逮小子，横舍一一分级差。帆风忽踔万千里，亲见蛟鳄行跜夔。侨流忠爱良未衰，喁喁内向能抚谁。归来报告千万语，读者思卧闻者疑。属闻圣朝恫五典，宣室昨者重受釐。河东由来股肱郡，阴曀待子开清曦。用人行政枋未坠，愿采荃蕙毋资葹。吁嗟乎，运当阳九想骨鲠，何异伏暑怀冰凘。幸令可治勿卤莽，疾革卢扁犹庸医。
题侯疑始印存五绝句
作者：严复
朝代：清

平生最爱莲生语，作么能消生有涯。闭户试为无益事，小窗映日斫龟螭。何年花乳被龙虬，更有镫明出处州。今日田黄珍比玉，可能容易与雕锼。金粟前身顾阿瑛，未央宫瓦刻朱盛。摩挲印刓怀真乐，有癖谁如吾子行。汉印阴文感废兴，艺林规矩见斯冰。说文古籀勤搜补，未绝风流太仆能。朴茂纤徐各有真，不分用志乃凝神。雕镌谁似侯疑始，刀笔中无一点尘。
题侯疑始印存五绝句·其一
作者：严复
朝代：清

平生最爱莲生语，作么能消生有涯。闭户试为无益事，小窗映日斫龟螭。
题侯疑始印存五绝句·其一
作者：严复
朝代：清
体裁：七言绝句

平生最爱莲生语，作么能消生有涯。闭户试为无益事，小窗映日斲龟螭。
题侯疑始印存五绝句·其三
作者：严复
朝代：清

金粟前身顾阿瑛，未央宫瓦刻朱盛。摩挲印刓怀真乐，有癖谁如吾子行。
题侯疑始印存五绝句·其二
作者：严复
朝代：清

何年花乳被龙虬，更有镫明出处州。今日田黄珍比玉，可能容易与雕锼。
题侯疑始印存五绝句·其五
作者：严复
朝代：清
体裁：七言绝句

朴茂纡徐各有真，不分用志乃凝神。雕镌谁似侯疑始，刀笔中无一点尘。
题侯疑始印存五绝句·其五
作者：严复
朝代：清

朴茂纤徐各有真，不分用志乃凝神。雕镌谁似侯疑始，刀笔中无一点尘。
题侯疑始印存五绝句·其四
作者：严复
朝代：清

汉印阴文感废兴，艺林规矩见斯冰。说文古籀勤搜补，未绝风流太仆能。
题侯疑始印存五绝句·其四
作者：严复
朝代：清
体裁：七言绝句

汉印阴文感废兴，蓺林规矩见斯冰。说文古籀勤搜补，未绝风流太仆能。
题侯疑始填词图册
作者：严复
朝代：清
体裁：古风

天生人能群，语言资缱绻。心声精者传，韵语亦天演。君看五大洲，何国无歌谚。周诗三百篇，无邪圣所荐。楚辞逮唐音，中间凡几变。由来声利涂，不中风人践。宋元乃词曲，以使民不倦。甲乙起旗亭，宫徵起䘕院。浏亮苏辛能，婉娈周姜擅。降斯五百年，往往获泠善。梁溪倚声国，软浪摇歌扇。侯子生其中，蔚作群工殿。思贤哀窈窕，刻意写盼倩。了知天机深，每恨抽思浅。缥缈阳台云，迷蒙神女巘。但乞一字安，岂惜千须撚。梦醒起视国，四野方龙战。火急写为图，庶令知者见。博奕岂能贤，权利吾知免。
题八大山人画本昼作危石，一猫踞其土，瞑目
作者：严复
朝代：清
体裁：七言绝句

世间群鼠正纵横，不道狸奴闭眼睛。独踞高高更何说，羡君安稳啜残羹。
题冲冠怒传奇残稿
作者：严复
朝代：清

临榆阅外草长青，卖国新猷见哭庭。还恨人心不如古，更无一怒为娉婷。博得藩封向夜郎，忽传缟素为先皇。西南名义由来重，又听铃声替戾冈。谱成一本琵琶记，听唱当年蔡伯喈。说与闭门天子道，新词不是写风怀。临春结绮迹皆陈，从古君荒是祸因。此后铜驼卧荆棘，可能还望属车尘。
题冲冠怒传奇残稿·其一
作者：严复
朝代：清
体裁：七言绝句

临榆关外草长青，卖国新猷见哭庭。还恨人心不如古，更无一怒为娉婷。
题冲冠怒传奇残稿·其一
作者：严复
朝代：清

临榆阅外草长青，卖国新猷见哭庭。还恨人心不如古，更无一怒为娉婷。
题冲冠怒传奇残稿·其三
作者：严复
朝代：清
体裁：七言绝句

谱成一曲琵琶记，听唱当年蔡伯喈。寄语闭门天子道，新词不是写风怀。
题冲冠怒传奇残稿·其三
作者：严复
朝代：清

谱成一本琵琶记，听唱当年蔡伯喈。说与闭门天子道，新词不是写风怀。
题冲冠怒传奇残稿·其二
作者：严复
朝代：清

博得藩封向夜郎，忽传缟素为先皇。西南名义由来重，又听铃声替戾冈。
题冲冠怒传奇残稿·其四
作者：严复
朝代：清

临春结绮迹皆陈，从古君荒是祸因。此后铜驼卧荆棘，可能还望属车尘。
题净业湖秋泛图·其一
作者：严复
朝代：清
体裁：五言律诗

人寿重五十，朋欢又一时。飞腾有如此，风雅盛于斯。杖屦窥鱼鸟，波澜入鬓眉。平生姚叔子，此道未磷淄。
题净业湖秋泛图·其二
作者：严复
朝代：清
体裁：五言律诗

孤愤欲何向，吾方避众喧。此湖名净业，阅世总无言。小港通秋水，夕阳明远村。前贤栖迹地，应有未招魂。
题吕开州遗墨
作者：严复
朝代：清
体裁：五言律诗

孝友生知者，今成宿草坟。雄深见遗墨，珍袭付郎君。三绝诗文字，一官清慎勤。车过吾亦老，地下倘同群。
题吴观岱松风图
作者：严复
朝代：清

去年苍柏曾吾寿，此日青松又入图。好著茅亭覆嵇阮，山河天地觅黄垆。
题吴观岱松风图
作者：严复
朝代：清
体裁：七言绝句

去年苍柏曾吾寿，此日青松又入图。好著茅亭覆嵇阮，山河无地觅黄垆。
题孙师郑感逝诗卷
作者：严复
朝代：清

臣甫夔江赋八哀，苍茫长啸感高才。伤时盗贼怀王李，未辩低徊金粟堆。老子胸中负甲兵，兴哀何必地无情。君看铜雀台倾后，犹有平原陆士衡。寥亮山阳笛一枝，子期新赋极凄其。感音不独悲嵇吕，亦为当涂湣黍离。贞元朝士已无多，梦得闻歌意若何。凭仗痴顽供度世，看人笑面渐如靴。大错惊心铸六州，土崩何曰奠金瓯。祗馀野史亭中语，落日青山一片愁。
题孙师郑感逝诗卷·其一
作者：严复
朝代：清
体裁：七言绝句

臣甫夔江赋八哀，苍茫长啸感高才。伤时盗贼怀王李，未辨低徊金粟堆。
题孙师郑感逝诗卷·其一
作者：严复
朝代：清

臣甫夔江赋八哀，苍茫长啸感高才。伤时盗贼怀王李，未辩低徊金粟堆。
题孙师郑感逝诗卷·其三
作者：严复
朝代：清
体裁：七言绝句

寥亮山阳笛一枝，子期新赋极凄其。感音不独悲嵇吕，亦为当涂悯黍离。
题孙师郑感逝诗卷·其三
作者：严复
朝代：清

寥亮山阳笛一枝，子期新赋极凄其。感音不独悲嵇吕，亦为当涂湣黍离。
题孙师郑感逝诗卷·其二
作者：严复
朝代：清

老子胸中负甲兵，兴哀何必地无情。君看铜雀台倾后，犹有平原陆士衡。
题孙师郑感逝诗卷·其二
作者：严复
朝代：清
体裁：七言绝句

老子胸中负甲兵，兴哀何必是无情。君看铜雀台倾后，犹有平生陆士衡。
题孙师郑感逝诗卷·其五
作者：严复
朝代：清
体裁：七言绝句

大错惊心铸六州，土崩何日奠金瓯。只馀野史亭中语，落日青山一片愁。
题孙师郑感逝诗卷·其五
作者：严复
朝代：清

大错惊心铸六州，土崩何曰奠金瓯。祗馀野史亭中语，落日青山一片愁。
题孙师郑感逝诗卷·其四
作者：严复
朝代：清

贞元朝士已无多，梦得闻歌意若何。凭仗痴顽供度世，看人笑面渐如靴。
题庄思缄濠梁观鱼图
作者：严复
朝代：清
体裁：古风

鲲身千里横北极，图南更展垂天翼。涂间车辙困波臣，过河忽作枯鱼泣。由来物类有穷通，安排不必由天公。达人会心不在远，游目喜见鯈从容。庄周本非鯈，惠施亦非周。当其问答相尔汝，各以形隔交推求。施既知周为非鱼，周自知鱼乐有馀。正似梦时化蝴蝶，聊以寐觉分成蘧。岂待中流作圉圉，始被大夫称得所。必从异者而观之，肝胆何曾非越楚。应悟万缘同一机，所性虽异非乖违。举世皇皇各有竞，鱼自深潜鸟自飞。
题庄思缄濠梁观鱼图
作者：严复
朝代：清

鲲身千里横北极，图南更展垂天翼。涂间车辙困波臣，过河忽作枯鱼泣。由来物类有穷通，安排不必由天公。达人会心不在远，游目喜见鯈从容。庄周本非鯈，惠施亦非周，当其问答相尔汝，各以形隔交推求。施既知周为非鱼，周自知鱼乐有馀。正似梦时化蝴蝶，聊以寐觉分成蘧。岂待中流作圉圉，始被大夫称得所。必从异者而观之，肝胆何曾作越楚。应悟万缘同一机，所性虽异非乖违。举世皇皇各有竞，鱼自深潜鸟自飞。
题廉惠卿泉津楼惜别图
作者：严复
朝代：清

小诗侧艳似温岐，倒薤纷纶卫茂漪。好事更逢吴道子，共成三绝写临歧。世间幸福惟男女，人事伤悲极别离。莫怪南湖廉老子，总将哀乐付横披。廿载津桥见好春，脸波金燕已前尘。而今秃鬓垂垂老，施咒何人与覆巾。
题廉惠卿泉津楼惜别图·其三
作者：严复
朝代：清

廿载津桥见好春，脸波金燕已前尘。而今秃鬓垂垂老，施咒何人与覆巾。
题廉惠卿津楼惜别图·其一
作者：严复
朝代：清
体裁：七言绝句

小诗侧艳似温岐，倒薤纷纶卫茂漪。好事更逢吴道子，共成三绝写临歧。
题廉惠卿津楼惜别图·其三
作者：严复
朝代：清
体裁：七言绝句

廿载津桥见好春，脸波金雁已前尘。而今秃鬓垂垂老，施咒何人与覆巾。
题廉惠卿津楼惜别图·其二
作者：严复
朝代：清
体裁：七言绝句

世间幸福惟男女，人事伤悲极别离。莫怪南湖廉老子，总将哀乐付横披。
题张勇烈遗像
作者：严复
朝代：清
体裁：五言律诗

马革男儿事，靴刀大将身。国殇悲旧部，庙食报斯人。公若生今日，吾知气益振。苍茫看八表，焚杀正无垠。
题张太岳集
作者：严复
朝代：清
体裁：七言绝句

黄鹤楼高倚碧霄，荆山南下势岧峣。而今耆旧无新语，江汉文章久寂寥。
题李一山所藏唐拓武梁祠画像
作者：严复
朝代：清
体裁：七言律诗

武梁祠宇已风烟，画像千秋尚俨然。自是撝呵烦鬼物，与谁传宝亦因缘。三皇收去天应惜，百行从知孝总先。好为人寰护珍袭，休同顽石说平泉。
题林畏卢晋安耆年会图
作者：严复
朝代：清
体裁：古风

长笑昌黎说霜菊，苦言既晚何须好。微生蜂蝶幸遭逢，复云婉娈死相保。纾也壮日气食牛，上追西汉摛文藻。十年大学拥皋比，每被冬烘笑头脑。虞初刻露万物情，东野受才逊雄骜。兴来铺纸写云山，双管生枯兼润燥。自言得法自吴王，定价百金酬一藁。文章艺事总延年，六十容颜未枯槁。苦遭恶俗不相放，儿童项领欺华皓。归来洛社聚耆英，抵制少年老吾老。岂知世运久更新，肮脏人生苦不早。君看画里十三人，一已墓门将宿草。不如及早竖降旗，成功者退循天道。更将此意问橘叟，渠指岁寒松合抱。
题林畏庐晋安耆年会图
作者：严复
朝代：清

长笑昌黎说霜菊，苦言既晚何须好。微生蜂蝶幸遭逢，复云婉娈死相保。纾也壮日气食牛，上追西汉摛文藻。十年大学拥皋比，每被冬烘笑头脑。虞初刻露万物情，东野受才逊雄骜。兴来铺纸写云山，双管生枯兼润燥。定价百金酬一槁。文章艺事总延年，六十容颜未枯槁。苦遭恶俗不相放，儿童项领欺华皓。归来洛社聚耆英，抵制少年老吾老。岂知世运久更新，肮脏人生苦不早。君看画里十三人，一已墓门将宿草。不如及早竖降旗，成功者退循天道。更将此意问橘叟，渠指岁寒松合抱。
题江杏村侍禦梅阳归养图
作者：严复
朝代：清
体裁：五言律诗

气尽渔阳操，心酸得宝歌。鼎湖龙已远，丹穴凤如何。百六春将晚，东南雨苦多。回文苏蕙子，谁是窦连波。
题盐山贾佩卿思易草庐诗存
作者：严复
朝代：清
体裁：古风

河北有男子，骧首隘八荒。生时丁阳九，中夜泪浪浪。志欲扫浮云，磨洗日月光。忧时抚长剑，欲往河无梁。结庐扁思易，慨然念羲皇。所悲五千载，未睹斯民康。沈吟写孤愤，哀歌和迷阳。由来贤达士，身世常相妨。安得插两翼，视下仍苍苍。
题胡梓方诗册并寄陈散原
作者：严复
朝代：清
体裁：五言律诗

此日耽吟咏，真成不世贤。眼看文坠地，犹说力回天。侧足吾焉托，孤芳汝自怜。寄声陈伯子，珍重为华颠。
题若华馆诗集·其一
作者：严复
朝代：清
体裁：七言绝句

家翁词友今新妇，执梃门生作藁砧。位置替筹宁过此，天寒翠袖莫长吟。
题若华馆诗集·其二
作者：严复
朝代：清
体裁：七言绝句

诗古文词总斐然，大江南北孰能先。延陵评语吾连署，直掩辰阳一辈贤。
题萧贞女秋宵课子图
作者：严复
朝代：清
体裁：五言律诗

世论疑贤过，吾心问所安。由来持节者，端为忘身难。火宅不能热，秋宵宁畏寒。无天亦何恨，留取后人看。
题赵芝珊亡室吴夫人遗影
作者：严复
朝代：清
体裁：七言律诗

百感都为惜往日，几生修得嫁才人。由来此恨深贫贱，何物能传到笑嚬。只有安仁工作诔，可怜奉倩解伤神。沈园柳老绵飞尽，枨触闲愁二十春。
题金实斋北雅楼闲居著书图次韵
作者：严复
朝代：清

邂逅梁园此俊人，新词络绎见天真。闲居潘岳犹韶令，执戟扬雄本隐沦。云水有光供洗眼，林泉何处不抽身。知君拚向书城老，十万牙签触手新。危楼高卧意何如，风雨弥天感索居。人有静中涵动意，时逢贞下起元初。平生梦想深饥溺，他日经纶合扫除。留与后生窥手眼，名山副本太平书。
题金实斋北雅楼闲居著书图次韵·其一
作者：严复
朝代：清

邂逅梁园此俊人，新词络绎见天真。闲居潘岳犹韶令，执戟扬雄本隐沦。云水有光供洗眼，林泉何处不抽身。知君拚向书城老，十万牙签触手新。
题金实斋北雅楼闲居著书图次韵·其三
作者：严复
朝代：清

危楼高卧意何如，风雨弥天感索居。人有静中涵动意，时逢贞下起元初。平生梦想深饥溺，他日经纶合扫除。留与后生窥手眼，名山副本太平书。
题金实斋北雅楼闲居著书图次韵·其二
作者：严复
朝代：清
体裁：七言律诗

但得时来未恨迟，箴膏起废尽论思。分光太乙传中垒，受法长桑饮上池。勋业镜中看两鬓，行藏图里见千诗。观人自古争微尚，莫道高贤不易知。
题金梅生残稿寄其弟仲永
作者：严复
朝代：清

梅生旧家子，志行极醇谨。举世方昌披，萧然能远引。诗篇写肺肝，仿佛居易稹。有时对青山，一挥百纸尽。前年省庭闱，北来踏尘坋。豚子得纳交，如骖有韅靷。无何赴滦阳，适馆课童龀。郊原浩荡春，极目谢寒窘。和章托邮筒，襄文逮天闵。忽嗟期功亲，霜风落朝槿。门户须人持，南行见来轸。一死不偶然，既免雉为蜃。何图溺人笑，转即胡医殒。幽燕风雨夕，伤心白头亲。人生有艰虞，天高固难讯。作诗慰脊原，贤愚同泯泯。
题金梅生残稿寄其弟仲永
作者：严复
朝代：清
体裁：古风

梅生旧家子，志行极醇谨。举世方昌披，萧然能远引。诗篇写肺肝，髣髴居易稹。有时对青山，一挥百纸尽。前年省庭闱，北来踏尘坋。豚子得纳交，如骖有韅靷。无何赴滦阳，适馆课童龀。郊原浩荡春，极目谢寒窘。和章托邮筒，襄文逮天闵。忽嗟期功亲，霜风落朝槿。门户须人持，南行见来轸。一死不偶然，既免雉为蜃。何图溺人笑，转即胡医殒。幽燕风雨夕，伤心白头亲。人生有艰虞，天高固难讯。作诗慰脊原，贤愚同泯泯。
题金陶陶女士花卉画册在舟中作
作者：严复
朝代：清

林下风流属谢家，仙群人海忆乘楂。还将作供毗邪手，貌尽人天称意花。井底微阳向玉梅，斋房瑞气入兰陔。四时淑景催行乐，分付名花次第开。几度回船鬓已皤，年来东海是恒河。羡君卷里春长在，画史瓯香未足多。故山花竹总离披，海上时时梦见之。为报吾家娇女道，老夫心事在园葵。揽洲搴毗感灵均，志洁称芳亦夙因。九万神州富香草，会看玉手转风轮。
题金陶陶女士花卉画册在舟中作·其一
作者：严复
朝代：清

林下风流属谢家，仙群人海忆乘楂。还将作供毗邪手，貌尽人天称意花。
题金陶陶女士花卉画册在舟中作·其三
作者：严复
朝代：清

几度回船鬓已皤，年来东海是恒河。羡君卷里春长在，画史瓯香未足多。
题金陶陶女士花卉画册在舟中作·其二
作者：严复
朝代：清

井底微阳向玉梅，斋房瑞气入兰陔。四时淑景催行乐，分付名花次第开。
题金陶陶女士花卉画册在舟中作·其五
作者：严复
朝代：清

揽洲搴毗感灵均，志洁称芳亦夙因。九万神州富香草，会看玉手转风轮。
题金陶陶女士花卉画册在舟中作·其五
作者：严复
朝代：清
体裁：七言绝句

揽洲搴阰感灵均，志洁称芳亦夙因。九万神州富香草，会看玉手转风轮。
题金陶陶女士花卉画册在舟中作·其四
作者：严复
朝代：清

故山花竹总离披，海上时时梦见之。为报吾家娇女道，老夫心事在园葵。
题黄石斋先生临难自书诗卷
作者：严复
朝代：清

读史数行泪，看天万古心。从来殉国者，不必受恩深。为有君臣义，人间无所逃。婺源一蹶后，含笑看欧刀。
题黄石斋先生临难自书诗卷·其一
作者：严复
朝代：清

读史数行泪，看天万古心。从来殉国者，不必受恩深。
题黄石斋先生临难自书诗卷·其二
作者：严复
朝代：清

为有君臣义，人间无所逃。婺源一蹶后，含笑看欧刀。
高大啸桐以故事应御史选廷试弟一已而报罢归而徵诗奉酬二律·其一
作者：严复
朝代：清
体裁：七言律诗

十年桃李下成蹊，理弱徒劳望邃闺。嘘气客能判冷热，闭门人去省推挤。若为补衮求山甫，遮莫堆盘认火齐。收汝杜鹃臣甫泪，景山松桂太凄凄。
高大啸桐以故事应御史选廷试弟一已而报罢归而徵诗奉酬二律·其二
作者：严复
朝代：清
体裁：七言律诗

郑陈篇咏极舂容，足洗从来芥蒂胸。床下牛争原是蚁，杯中蛇起漫成龙。即标高节宁何补，何况明时尚可逢。如戟须髯看彼此，不平吾岂学秋蛩。
高颖生向瀛征题环翠楼
作者：严复
朝代：清

溯从革命还，天地日蛙黾。争民施夺余，何地作榛梗。有贤者高生，抗怀等箕颍。北海乃高明，南阳贵宁静。趣与时世疏，味乃诗书永。颇闻环翠楼，汲古得修绠。四叶引调同，三绝在务屏。陆沈黄绶间，拂衣逮俄顷。舒啸向乌山，杖黎窥丹井。乃知君子心，用意极幽冷。不见魏晋贤，神理托酩酊。
高颖生徵题环翠楼
作者：严复
朝代：清
体裁：古风

溯从革命还，天地日蛙黾。争民施夺馀，何地非榛梗。有贤者高生，抗怀等箕颍。北海乃高明，南阳贵宁静。趣与时世疏，味乃诗书永。颇闻环翠楼，汲古得修绠。四叶引调同，三绝在务屏。陆沈黄绶间，拂衣逮俄顷。舒啸向乌山，杖藜窥丹井。乃知君子心，用意极幽冷。不见魏晋贤，神理托酩酊。
齐天乐·侯生设簉，谱此寄贺，并用其韵
作者：严复
朝代：清
体裁：词

为情自合双栖去，谁歌绿衣黄里。碧柱情深，云屏梦浅，领略蜜脾甜味。蜂惧蝶悸。问楚岫巫峰，几重浓翠。莫遣分飞，忍教韶景负多丽。几生修足福慧，倩花通软语，珍萼珠莉。叶理瑶签，香添金兽，还寓惜阴微意。山憔海悴。誓历劫沧桑，两情无弃。岁晚春回，看梁溪水腻。
从军行
作者：严如熤
朝代：清

昔对金门策，太息怡安篇。公卿虚前席，共推贾生贤。南山盛盗贼，民命迫倒悬。澄清亦有志，叱驭乃竟前。军符来汉南，星言速征骖。凤岭云连翅，柴关树如蓝。讹言栗我仆，镝鸣更丸探。慷慨尚前去，险危余所谙。人髓黄狐吮，人腹苍鹰啄。磊磊战骨白，当道研车毂。陇蜀道路通，万灶列林谷。壮哉草桥战，杀贼最神速。阶文又金川，道路五千里。赤眉不相值，千群空武士。膏雨今郇伯，豆区惠闾里。王师本无战，壮士尔徒死。小者结搴栅，大者筑堡城。十百联为一，比里室家宁。耰锄铦钩戟，陇亩安耕耘。此语吾非妄，古之民皆兵。南山古陆海，耕作半流人。扰之而为贼，祸患相频仍。千里天安地，安危仗大臣。但能择守令，黄巾皆良民。妖星去年落，鼠穴一时清。小丑何足数，岁登百室盈。愿戒兵犹火，相期政皆平。帕首靴刀者，本来一书生。
从军行·其一
作者：严如熤
朝代：清

昔对金门策，太息怡安篇。公卿虚前席，共推贾生贤。南山盛盗贼，民命迫倒悬。澄清亦有志，叱驭乃竟前。
从军行·其七
作者：严如熤
朝代：清

妖星去年落，鼠穴一时清。小丑何足数，岁登百室盈。愿戒兵犹火，相期政皆平。帕首靴刀者，本来一书生。
从军行·其三
作者：严如熤
朝代：清

人髓黄狐吮，人腹苍鹰啄。磊磊战骨白，当道研车毂。陇蜀道路通，万灶列林谷。壮哉草桥战，杀贼最神速。
从军行·其二
作者：严如熤
朝代：清

军符来汉南，星言速征骖。凤岭云连翅，柴关树如蓝。讹言栗我仆，镝鸣更丸探。慷慨尚前去，险危余所谙。
从军行·其五
作者：严如熤
朝代：清

小者结搴栅，大者筑堡城。十百联为一，比里室家宁。耰锄铦钩戟，陇亩安耕耘。此语吾非妄，古之民皆兵。
从军行·其六
作者：严如熤
朝代：清

南山古陆海，耕作半流人。扰之而为贼，祸患相频仍。千里天安地，安危仗大臣。但能择守令，黄巾皆良民。
从军行·其四
作者：严如熤
朝代：清

阶文又金川，道路五千里。赤眉不相值，千群空武士。膏雨今郇伯，豆区惠闾里。王师本无战，壮士尔徒死。
怀李二内翰
作者：严如熤
朝代：清

烽火连年迫上庸，靴刀几队健儿从。田单只计宗能保，李广何妨相不封。虎穴挥戈余慷慨，凤池簪笔镇雍容。笑余介胄惭文吏，华烛清樽接子丰。
抵岭南呈绎堂先生
作者：严如熤
朝代：清

戈船横海旧登坛，幕府相依尚素冠。丞相舍人容魏勃，将军门客愧任安。曾怜誓墓情怀切，敢惮从戎道路难。铜柱即看铭越秀，蒲帆会许挂湘澜。
沅城杂咏
作者：严如熤
朝代：清

贞臣壁立障狂澜，仆寺何心薄冷官。自信主恩怜谠直，谁知党祸病衣冠。千秋蘋藻荒原里，一径松楸暮霭端。怅望雄山吟啸处，古琴能得几人弹。
答杨春晖都中见忆兼柬春田竹浯笛楼云桥白桥麓西诸子
作者：严如熤
朝代：清

陇首茫茫望朔云，一天梅雨镇怀君。都亭叱驭今三载，井络连营尚六军。大将鹰扬歌破阵，故人鸿爪怅离群。岳云河树层层隔，剪烛何缘话夜分。
送鹤文总戎入觐
作者：严如熤
朝代：清

址年从事亚夫营，大树将军旧有名。自古奇功多世将，几人折节似儒生。马盘天半飞蛇路，箭听秋空落雁声。报国祇今年正盛，戟门深对五云明。
武侯祠联
作者：严学淦
朝代：清
体裁：联

筹笔在攻心，当年化洽宾幪，冠带百蛮归典属；安边曾叱驭，此日风清瓯脱，云霄万古仰宗臣。
赠蔡鸿遵联
作者：严学淦
朝代：清
体裁：联

我所思兮双引凤；君之出矣小骖鸾。
龙王庙联
作者：严学淦
朝代：清
体裁：联

春耕夏耘，秋收冬藏，万物育焉，鬼神之为德；雷出地奋，云行雨施，百室盈止，膏泽下于民。
檗庵禅师精舍
作者：严学诚
朝代：清

闻说孤臣曾此依，棱棱风骨古来稀。昏朝抗疏霜凝简，故国伤心涕满衣。浪迹但求人莫识，披缁常与世相违。只今精舍松筠茂，劲节如公亦庶几。
田家
作者：严学诚
朝代：清

田家三伏时，农务方未已。日中毛发焦，苦身事耘耔。岂不愿休息，维草起宅矣。格泽古所无，力作犹难恃。民生实在勤，艰难有如此。
登君山
作者：严学诚
朝代：清

山势西来杳，凭高一望通。远沙横水暗，晴日射潮红。云出平穿树，帆开侧趁风。王孙遗碣在，春草碧成丛。
周筱云闻子辑诗话以诗见赠次韵答之
作者：严廷中
朝代：清

断简残编取次搜，爱才心事算绸缪。花难如意寻枝采，珠怕零星作串收。得句果然如得士，宜春还恐不宜秋。此中消息君应解，何日清谈胡上楼。
小春初旬周筱云芷衫约同阮梅叔明经陈鲁山孝廉游平山堂归至虹桥小饮以同游平山堂分咏拈得山字
作者：严廷中
朝代：清

浮生难得是清閒，一棹寻僧共往还。古佛笑迎前度客，夕阳红过隔江山。人来粉剩金残地，秋在黄花白雁间。有约虹桥买村酒，暮钟声裹别禅关。
抵莱阳姜山任柬徐石生即寄之莱州时石生迁掖县丞
作者：严廷中
朝代：清

生不能具飞而食肉之骨相，又不能遂膏肓泉石之心胸。吁嗟二者皆不可，惟此抱关击柝或可以追前哲之高风。髯将军、短主簿，此中人材古无数。君无轻此卑末官，造物视之已为我辈誇奇遇。君不见昆陵黄仲则，诗才直追李太白。一丞未就身先死，天待诗人只如此，噫，衙官屈宋吾与子。
晚望
作者：严廷中
朝代：清

疏林下寒叶，秋在远人村。落日红如此，炊烟淡有痕。牛羊识归路，蔬果熟山园。共说今年好，禾苗高过门。
赠宋典传
作者：严廷中
朝代：清

瓦屋三间近讼堂，居然宋玉在东墙。官惭潘岳风情减，客有陶潜酒价昂。宇宙幸留吾辈在，经营且让世人忙。曹蜍李志皆千古，苦论流传亦可伤。濡须南望暮烟澄，羁旅情怀恐未胜。千里梦回秋馆月，万山寒拥读书灯。衣裳作嫁蓬门女，粥饭随人退院僧。莫恋天涯归去好，高堂白发已鬅鬙。
赠宋典传·其一
作者：严廷中
朝代：清

瓦屋三间近讼堂，居然宋玉在东墙。官惭潘岳风情减，客有陶潜酒价昂。宇宙幸留吾辈在，经营且让世人忙。曹蜍李志皆千古，苦论流传亦可伤。
赠宋典传·其二
作者：严廷中
朝代：清

濡须南望暮烟澄，羁旅情怀恐未胜。千里梦回秋馆月，万山寒拥读书灯。衣裳作嫁蓬门女，粥饭随人退院僧。莫恋天涯归去好，高堂白发已鬅鬙。
闲嘲
作者：严廷中
朝代：清

秋心似秋水，澹远绝尘埃。问富数花对，典衣待客来。钞书烦老吏，量俸置新醅。疏懒能如愿，吾生赖不才。
信阳
作者：严廷珏
朝代：清

夕阳延客上关楼，路指中原第一州。山势纵横分楚塞，河声曲折接淮流。里门志石同千古，萸菊登筵又九秋。为问范园花竹里，当年风景得如不？
即事
作者：严廷珏
朝代：清

西风吹客鬓，秋色动江隈。一棹入深处，黄花无数开。壮怀谁说剑，暇日好衔杯。木叶萧萧下，坐看鸿雁来。
宿净慈寺
作者：严廷珏
朝代：清

萧萧湖上寺，夜色满禅堂。客梦留初地，钟声出上方。石泉寒到枕，山月近侵床。结习除难尽，拈花问觉王。
寄题杨升庵先生写韵楼
作者：严廷珏
朝代：清

左顺门前哭声起，诏狱争收杨太史。两番败杖血未乾，失病匆匆行万里。万里投荒供远游，点苍山色横吟眸。禅房小住二十日，遂令名迹成千秋。海光旧额问谁署，楼上徘徊不忍去。轶事曾闻续采鸾，此是先生著书处。六书转注留艺林，一字价值双南金。楼与先生同不朽，从今蛮语变华音。先生品羞璁萼伍，先生学本程朱主。德业何由臻日新，资性不足书堪补。年年瘴海嗟飘零，只眼徒为白也青。一编商榷亦偶尔，斯楼终古流芳馨。君不见，梁王宫殿生禾黍，黔国亭台游雀鼠。胜地非逢著作才，雕梁画栋归何许。又不见，《实录》亲持史局权，赎刑谠论动经筵。回翔馆阁终无恙，安得修名绝域传。呜呼簪花傅粉皆游戏，气节犹存大礼议。木密谁争投笔功，桂湖空忆藏书地。《垂柳》诗成任自讴，一声横笛不胜愁。那知明社成墟久，突兀天涯剩此楼。
游焦山
作者：严廷珏
朝代：清

欲极苍江胜，扁舟指翠微。潮声迎石怒，风力挟帆飞。海近龙归钵，山空鹤守扉。何当题壁去，盘礴解征衣。
登金山
作者：严廷珏
朝代：清

借得双游屐，山来一笑迎。虚亭涵塔影，古殿走江声。仙去仍留暮，泉清尚爱名。润州回望处，烟火郁高城。
钤山
作者：严廷珏
朝代：清

仙台对县门，长桥跨溪水。策杖作山行，翛然远城市。登顿入薜萝，盘旋出碨礌。草木杂青黄，沙土明赤紫。上有屋数间，荆榛连废址。当年分宜相，通籍仍归里。始愿慕圣贤，诵法实居此。一意典坟间，九年冰雪里。如何入阁后，顿易平生履。履霜不早戒，患由利熏始。太阿一倒持，侵欲而崇侈。路人多侧目，奴辈竞希旨。爪牙罗义儿，淫荒纵爱子。政必以贿成，忠必以谏死。孽海徒自深，急流不知止。太阳忽回光，冰山奚足恃。徒令大奸名，千秋入青史。读书期明理，理明讵若是。十罪有余辜，故乡人不齿。草庐望依然，游人每回趾。青松与白云，叹息蒙遗耻。
黔阳即古龙标城吊王少伯
作者：严廷珏
朝代：清

龙标城外青山青，龙标城下扬孤舲。昔贤忆去九百载，峨峨雉堞空彫零。白云影落览不极，江水直下机无停。松篁临风互亏蔽，荒城当昼常冥冥。红尘插脚此暂憩，踪迹仿佛波浮萍。唐家诗名盛开宝，李杜并出扬其灵。其时少伯才独埒，健笔利若新发硎。惊人佳句压今古，奚止画壁传旗亭。词科重入名益起，雍容释褐登明廷。养鱼射鸭亦戏耳，谗谤竟尔荧宸听。南交之谪非意料，长途万里愁驮铃。琴书一肩老仆负，自拾败叶炊公厅。此邦风土虽僻陋，众醉亦足争独醒。时有长跪乞诗者，民之视公如日星。公诗在世久脍炙，我今游此公曾经。芙蓉之楼屹然在，公其来止浮仙醽。
挽姑母联
作者：严开第
朝代：清
体裁：联

回忆廿六年前，与阿母牂牁随宦，劫历红羊，围中仓猝奉重慈，我生才襁褓，竟能虎口同全，何止感菽水分甘，芸缃授业；讵料十九日内，偕世父兜率证仙，骑联白鹤，天上相逢先太仆，聚首话家常，倘问藐孤奚若，愿为道北堂安健，南国驰驱。
挽张之洞联
作者：严开第
朝代：清
体裁：联

维持国政苦心多，终能使大局危而后安，经济文章，千秋不朽；爱惜人才今代少，更难忘小子蹶焉再起，感恩知己，卅载愈深。
东湖竹枝
作者：严思浚
朝代：清
体裁：词

南湖花叶覆鸳鸯，五月开塘雪藕尝。侬爱藕丝终不断，劝郎休恋野花香。
东湖竹枝
作者：严思浚
朝代：清
体裁：词

绿萝溪上绿萝低，青草滩边青草齐。杜宇也知归去好，郎行偏在蜀江西。
东湖竹枝词
作者：严思浚
朝代：清
体裁：词

江干垂柳复垂杨，斜日青帘豆酒香。至喜亭前箫鼓沸，从郎更赏大端阳。
平善坝小泊
作者：严思浚
朝代：清
体裁：五言律诗

蜀江行万里，到此势初平。峡束双崖豁，天开一线明。物情争险阻，客意自澄清。遥望西陵渡，扁舟竟日横。
同友人夜泛月湖
作者：严恒
朝代：清

水仙祠外西湖西，凉风吹浪湖外湄。垂杨掩映白沙里，云是偃月钱公堤。片时月上画楼东，双桥影落霜镜中。天涯塔火半明灭，数声敲断僧寺钟。渔舟唱晚未归去，轻歌渐入芦花丛。舒王唱和诗中侠，月夜花晨时泛楫。一樽醉到十洲红，红潮色晕梨花颊。柔橹轻摇碧沚边，香风暗度荷衣落。落花入座色纷纷，荡漾罗衫欲舞人。采莲高唱十洲曲，至今遗韵犹清新。红莲阁下香不改，赏花玩月人何在？嗟君行乐须及时，曦光未必终留待。洗盏更酌莫言归，空令皓月流清辉。
舟中
作者：严恒
朝代：清

空阔俯沧洲，乘风溯上游。断云千岭树，斜日一孤舟。吟兴入秋远，归心逐水流。何当邀鲁望，把钓狎闲鸥。
兴济道中有故明张后墓
作者：严我斯
朝代：清

古木荒祠噪暮鸦，萧萧废垒几人家。月明环佩归何处，一路秋风荞麦花。
十峰草堂歌为钱础日作
作者：严我斯
朝代：清

九龙之山环九峰，一峰一态如一龙。兴云出雨气磅礴，鳞甲欲动凌苍空。别有一峰伏而起，神奇夭矫为龙尾。世人咫尺不知名，古来畸士都如此。中有草堂绕烟萝，峰峰回薄青嵯峨。左图右史安乐窝，猿啼鹤唳山之阿。草堂主人抱龙德，或潜或见人不识。时时掉臂弄云霞，往往歌声出金石。旷怀雅好游名山，往来齐鲁尽跻攀。有时夜半登日观，双骑白鹿青云间。去年把臂历山麓，清诗万首酒百斛。今年款段走长安，不使缁尘涴素服。手持尺幅字琳琅，乞我题诗寄草堂。予本风尘落拓者，青鞋布袜思徜徉。安得投簪寻泛宅，五湖之曲烟光白。与君拄杖听鸣泉，夜向松窗读《周易》。
沧州道上
作者：严我斯
朝代：清

荒台斜日渺晴波，五垒城边一放歌。画角风声连渤海，片帆春色下滹沱。宵来对酒黄云断，天际怀人白雁过。怅望南皮多胜概，故园归去未蹉跎。
疁水谣
作者：严我斯
朝代：清

疁之水兮清且涟，使君堂上坐鸣弦。疁之水兮清且漪，使君郊外多耕犁。使君官庖食无肉，长须编篱种野簌。使君侵晨寒无衣，老婢当窗织布机。使君寒，民五裤。使君饥，民含哺。升君之堂进君酒，有酒盈卮，有蔬盈豆。长老在前，稚子在后，俚语歌呼为君寿。清畏人知兮，何人勿知。吁嗟今之人兮，廉吏可为而不为。
送絜庵家少司农致政归里
作者：严我斯
朝代：清

朝衣初脱拜君恩，归去田园喜尚存。七泽云深秋放艇，九嵏花发夜开尊。毋劳清梦惊鱼钥，剩有闲身到鹿门。只恐熙时问遗老，不容瓢笠住江村。
闻砧曲
作者：严我斯
朝代：清

长安八月秋风起，长安门巷秋如水。闺中思妇罢鸣筝，一夜伤心千万里。前年荡子去从军，消息关山总不闻。黄龙塞上愁云断，丹凤城边落叶纷。平沙猎猎吹枯草，碣石霜飞寒信早。铁衣银碛苦思家，红粉空房愁远道。乌啼哑哑风凄凄，日暮寒砧到处迷。玉箸暗随声断续，凉蟾故逐影高低。青漆楼头雁初度，天寒梦断金微路。龙堆战士几人还，马革游魂竟何处？城西一带素车归，白骨沙场半是非。昨夜深闺犹记忆，开箱还捣旧征衣。
题湖上寓楼
作者：严我斯
朝代：清

楼前有桐树，婆娑枝叶好。雨过生凉阴，青葱媚晴昊。忆昔此楼居，弱本如指小。荏苒二十秋，轮囷倏成抱。嗟彼树如此，我宁不速老？颓然坐南荣，忧来不可扫。双峰如故人，冠霞而衣缟。对此豁襟情，林峦足幽讨。安能逐氛埃，零落同秋草。倚桐三叹息，还山苦不早。
山居杂咏
作者：严昙云
朝代：清

春风次第到空山，云本无心任往还。路转峰回浑入画，绿杨影里有柴关。经卷生涯耐寂寥，湘帘风动篆烟飘。侍儿未解《华严》意，闲立松阴学弄箫。
临江仙第二体·朝雨
作者：严曾杼
朝代：清

霂霢窗西雨似丝。潇疏风透帏时。妆台临镜起梳迟。回身自叹，瘦影觉难支。未必工诗偏耐病，终朝闲数花丝。生憎落纸即愁思。花笺高阁，万事不如痴。
小重山·暮春
作者：严曾杼
朝代：清

开尽蔷薇春已休。几颗青杏子，缀枝头。闲庭柳影漾苔柔。莺语老，紫燕掠帘钩。独立向高楼。迷离烟雨外，簇云浮。炉灰强拨坐忘忧。还对画，山水自悠悠。
忆秦娥
作者：严曾杼
朝代：清

春薄劣。春光嫌得春心折。春心折。滑莺惊梦，梨花睡怯。春魂黯黯潜消别，春波渺渺吹鱼贴。吹鱼贴。一行书寄，千行泪血。
忆秦娥
作者：严曾杼
朝代：清

春风急。春花寥落春禽涩。春禽涩。低呼轻唤，如诉如泣。春云郁郁飞春雪。春闺寂寂春愁切。春愁切。几多心事，欲陈难说。
浣溪沙·清明
作者：严曾杼
朝代：清

轻风弄柳清明节。凭栏蓦地愁如织。无端留得经年疾。自是君心解怜惜，愁怀万种还休歇。孩提解语殷勤说。
怡静挽歌
作者：严本
朝代：清
体裁：古风

薤露嗟易晞，蒿里歌可悲。死生气聚散，谁复违此辞。曰惟李君子，于善固有为。生时美德著，虽死声名垂。我昔亲其颜，旷达尤不羁。孜孜乐义事，勉勉循令仪。积书及千卷，披读手不遗。率物以心平，人亦不彼欺。教子以克家，恭俭遵父规。仕途远辙迹，南亩事耕菑。既抱东山志，还歌靖节诗。亲宾日过从，樽酒欣酌之。春风与秋月，玩赏随其时。逍遥以投老，爰逝能知期。生死了无系，超世异黔黎。休真已云卜，举棺驾灵輀。涂松高峨峨，托体诚所宜。白杨与青松，纷披郁墓歧。太史述铭文，哀荣两在兹。
贺庆保70寿联
作者：严杰
朝代：清
体裁：联

上古大椿长不老；小山丛桂最宜秋。
门联
作者：严树森
朝代：清
体裁：联

两朝恩眷三持节；五岭归来再读书。
乙丑五月十四日叛苗陷石阡叔兄巷战死节余亟负母逾垣出馀人从之既闻贼将至全家投署后荷池中贼相谓曰严太守清官眷属不可犯也遂得免贼退后奉母旋里途中纪事
作者：严永华
朝代：清

边城从古叹孤悬，忽见军烽照义泉。狭巷短兵相接战，亲闱永诀敢图全。衔须温序忠魂在，食肉班超壮志捐。恨乏兰台修史笔，《国殇》犹待杀青编。早办靴刀一死轻，全家蕉萃困围城。已拌沈水从先络，谁使逾垣作吕荣。天意欲全黄口嗣，时危竟弛赤眉兵。惊魂定后还思痛，自是明祗感至诚。吏才经术久闻名，东海争夸万石荣。毕竟家声传义勇，早知天道极神明。白头色养心馀恋，朱鸟归来泪共倾。最是联床思旧约，中宵风雨怆离情。瘴雾蛮烟路欲迷，荒村野店听鸣鸡。只知当道横罴虎，又说严城急鼓鼙。饥鼠夜深背镫出，怪禽日落向人啼。加餐还祝慈闱健，早晚归程指浙西。
乙丑五月十四日叛苗陷石阡叔兄巷战死节余亟负母逾垣出馀人从之既闻贼将至全家投署后荷池中贼相谓曰严太守清官眷属不可犯也遂得免贼退后奉母旋里途中纪事·其一
作者：严永华
朝代：清

边城从古叹孤悬，忽见军烽照义泉。狭巷短兵相接战，亲闱永诀敢图全。衔须温序忠魂在，食肉班超壮志捐。恨乏兰台修史笔，《国殇》犹待杀青编。
乙丑五月十四日叛苗陷石阡叔兄巷战死节余亟负母逾垣出馀人从之既闻贼将至全家投署后荷池中贼相谓曰严太守清官眷属不可犯也遂得免贼退后奉母旋里途中纪事·其三
作者：严永华
朝代：清

吏才经术久闻名，东海争夸万石荣。毕竟家声传义勇，早知天道极神明。白头色养心馀恋，朱鸟归来泪共倾。最是联床思旧约，中宵风雨怆离情。
乙丑五月十四日叛苗陷石阡叔兄巷战死节余亟负母逾垣出馀人从之既闻贼将至全家投署后荷池中贼相谓曰严太守清官眷属不可犯也遂得免贼退后奉母旋里途中纪事·其二
作者：严永华
朝代：清

早办靴刀一死轻，全家蕉萃困围城。已拌沈水从先络，谁使逾垣作吕荣。天意欲全黄口嗣，时危竟弛赤眉兵。惊魂定后还思痛，自是明祗感至诚。
乙丑五月十四日叛苗陷石阡叔兄巷战死节余亟负母逾垣出馀人从之既闻贼将至全家投署后荷池中贼相谓曰严太守清官眷属不可犯也遂得免贼退后奉母旋里途中纪事·其四
作者：严永华
朝代：清

瘴雾蛮烟路欲迷，荒村野店听鸣鸡。只知当道横罴虎，又说严城急鼓鼙。饥鼠夜深背镫出，怪禽日落向人啼。加餐还祝慈闱健，早晚归程指浙西。
再次叔和兄感怀韵
作者：严永华
朝代：清

旌旗猎猎拂云杓，燕寝凝香逐处飘。帝识张堪多惠政，人推黄霸重当朝。春晖可爱斑衣暖，卿月长悬剑气消。笑倚慈闱言故实，南朝女戴侍中貂。年来兄弟惯天涯，冀北江南倍系怀。千里寄梅缄玉札，几回对月卜金钗。时艰转觉勋名易，俗美因知政事佳。幸我迟来春未暮，犹薰花气满衙斋。
再次叔和兄感怀韵·其一
作者：严永华
朝代：清

旌旗猎猎拂云杓，燕寝凝香逐处飘。帝识张堪多惠政，人推黄霸重当朝。春晖可爱斑衣暖，卿月长悬剑气消。笑倚慈闱言故实，南朝女戴侍中貂。
再次叔和兄感怀韵·其二
作者：严永华
朝代：清

年来兄弟惯天涯，冀北江南倍系怀。千里寄梅缄玉札，几回对月卜金钗。时艰转觉勋名易，俗美因知政事佳。幸我迟来春未暮，犹薰花气满衙斋。
双山寓庐
作者：严永华
朝代：清

应龙矫天阊，威凤巢阿阁。敢与燕雀齐，所志但帷幕。偕隐双山间，一廛差可托。讵爱岩涧幽，聊寻亲友乐。和气含古春，雅怀申新酌。镜中罢晓妆，晴翠当窗落。春色方骀荡，乘烟命笋舆。升高望苕霅，上有先人庐。鞠荒元亮径，蒿没仲蔚居。所思隔云水，欲往徒趑趄。乾坤同逆旅，古人已启予。随分笃古欢，怀抱且自摅。山斋新雨霁，时觉花药薰。隔溪白发姊，遗我冰雪文。开缄一何丽，锦织天孙云。吾家十姊妹，君独思不群。阿兄富文藻，笔扫貔貅军。何当联白社，驻此青山曛。玉蜍跃东海，清辉照虚室。偶坐怀抱开，相与理瑶瑟。赏心惟良知，笃好贵真率。如月恒当头，如桐日横膝。愿效高柔贤，陋彼莱妻逸。三复河洲篇，与子以为弼。
取雪煎茶戏作
作者：严永华
朝代：清

蛮奴缚帚不须忙，留取中庭白一方。学得仙人餐玉法，重楼十二转神浆。蟹眼初翻颗颗珠，斟来香色味皆殊。《茶经》但著人间品，识得天河一派无。
取雪煎茶戏作·其一
作者：严永华
朝代：清

蛮奴缚帚不须忙，留取中庭白一方。学得仙人餐玉法，重楼十二转神浆。
取雪煎茶戏作·其二
作者：严永华
朝代：清

蟹眼初翻颗颗珠，斟来香色味皆殊。《茶经》但著人间品，识得天河一派无。
外子侨吴十年矣甲申冬以京兆诏起感述
作者：严永华
朝代：清

伯鸾高士未受职，五忆长谣去京国。运期姓氏无人知，汉皇悲伤求不得。我佩子绂逢清时，左飧右粥皆帝力。赁庑聊复充偕隐，灭灶何尝希悻直。往者巨屏防蔽贤，坐耗太仓自投劾。本非汲黯薄淮阳，敢望樊英应坛席。忽闻徵辟到东山，便办严装趋北阙。黄图三辅古称雄，赤县九门今更剧。自从近畿更水旱，未免穷檐有饥溺。要令襦裤遍拊循，庶几桴鼓少衰息。东望瀛海通析津，北游空桐戴斗极。鹿车对挽夙所慕，油幢共引愿岂及。画眉未敢被轻惰，蓬头幸复知礼则。京秩从来策旧勋，夙夜寅清励明德。
夜作
作者：严永华
朝代：清

钟残未忍眠，惜此一池墨。拈毫作小诗，妙在无心得。
拟古
作者：严永华
朝代：清

弹雀珠陨山，斩蛟璧沦水。知之不甚惜，未足为知己。楚王称爱宝，贱目而贵耳。鼠璞既争投，燕石复深喜。哀哀荆山陬，泪尽卞和子。阳春被原野，百卉日以滋。幽兰托深谷，匪石不可移。娟娟如美人，岂藉东风知。无言谢桃李，珍重繁霜时。
拟古·其一
作者：严永华
朝代：清

弹雀珠陨山，斩蛟璧沦水。知之不甚惜，未足为知己。楚王称爱宝，贱目而贵耳。鼠璞既争投，燕石复深喜。哀哀荆山陬，泪尽卞和子。
拟古·其二
作者：严永华
朝代：清

阳春被原野，百卉日以滋。幽兰托深谷，匪石不可移。娟娟如美人，岂藉东风知。无言谢桃李，珍重繁霜时。
拟古六言
作者：严永华
朝代：清

夏姬十年转少，戴洋五日重苏。服媚不求荀草，长生要诣蓬壶。康成婢子识字，逸少保母能书。渺兹青衣尚尔，可以吾侪不如。隐逸虽云有福，神仙自出无心。请看入洞刘阮，绝胜辞家向禽。
拟古六言·其一
作者：严永华
朝代：清

夏姬十年转少，戴洋五日重苏。服媚不求荀草，长生要诣蓬壶。
拟古六言·其三
作者：严永华
朝代：清

隐逸虽云有福，神仙自出无心。请看入洞刘阮，绝胜辞家向禽。
拟古六言·其二
作者：严永华
朝代：清

康成婢子识字，逸少保母能书。渺兹青衣尚尔，可以吾侪不如。
春日偶成
作者：严永华
朝代：清

鹊噪晴枝傍绮栊，东风吹放小桃红。暂开帘押迎归燕，偶擘云笺寄远鸿。春事今朝花影里，诗魂昨夜雨声中。寻芳双蝶过墙去，绣陌新添绿几丛。菜花风过又清明，深巷箫声记卖饧。画好终须摹古意，才疏每愧负时名。居凭楼阁神先旷，案有琴书气自清。更欲移家远城市，五湖烟月不胜情。
春日偶成·其一
作者：严永华
朝代：清

鹊噪晴枝傍绮栊，东风吹放小桃红。暂开帘押迎归燕，偶擘云笺寄远鸿。春事今朝花影里，诗魂昨夜雨声中。寻芳双蝶过墙去，绣陌新添绿几丛。
春日偶成·其二
作者：严永华
朝代：清

菜花风过又清明，深巷箫声记卖饧。画好终须摹古意，才疏每愧负时名。居凭楼阁神先旷，案有琴书气自清。更欲移家远城市，五湖烟月不胜情。
杂兴
作者：严永华
朝代：清

班惠传家学，岂惟富文词。和熹实受业，景耀铺来兹。元兴延平间，功德何巍巍。定策采人誉，群公协畴咨。损膳赡黎苗，流化加华夷。长乐有记注，典训归母师。官箴最清静，女诫垂令仪。彤管表风烈，愿言告所司。昆仑与玄圃，实惟王母台。云和扬妙音，容成进玉杯。双材悲不纳，抗歌一何哀。戴胜慭既欢，蛾眉皬已摧。幸有三青鸟，为我衔书来。阿环总真籍，五岳秀骨开。元气亘不死，与之久徘徊。神仙济万世，蜉蝣安在哉。霆声发春荣，百卉纷以茁。清风有时来，香草遂见别。幼清好奇服，纫之为佩纕。盈腰户服艾，不采庸何伤。众嫭妒盛颜，彼姝爱时节。愿言长敷荣，毋使芳非歇。浙江指滇池，计程乃盈万。先君赋行役，边徼扬令问。文翁辟讲肆，弦管有流韵。乐职已陈诗，讲德方撰论。空馀神马颂，竟绝碧鸡讯。愧非伦芝才，清名轶南郡。边郡荒以寂，土风清且敦。叛夷一朝集，守兵焉复存。叔兄何慷慨，辞诀堂上亲。竟为侍中血，宁惭温序魂。余时负母出，逾垣若有神。岂知质孱弱，忽然已忘身。全家赴清池，誓不为瓦全。提携出重险，祐助感自天。至诚岂能格，忠义固所安。安得惇史笔，垂光照重泉。猗猗萱草花，郁郁荆树林。宛宛女贞枝，恻恻卷葹心。自谓永不衰，托根在同岑。人事忽乖迕，霜霰遂见侵。中夜揽衣起，鸿雁流哀音。披帷见明月，感彼商与参。《河广》及《载驰》，命意一河深。女子信善怀，恻怆匪自今。瑶京不可即，天风吹佩环。峨峨古神女，玉座何便娟。祸福生呼吸，恩威伺容颜。众灵杂遝至，恍惚云雾间。嗟彼愚下人，欲见无由缘。愿借白日光，排空接灵軿。济南儒家子，实授《尚书》传。木眚与金祥，五行善推衍。水旱各有徵，天意不虚谴。自从新法行，罕复论灾变。阴阳互消息，精义于兹见。请陈《繁露》戒，聊代百工谏。汉译四万里，博望开其源。遂建都护号，复设戊己屯。称靬多善幻，荒诞难具论。舟车行千里，权舆实椎轮。堑山而堙谷，欲穷造化根。滔滔尽西逝，狂澜日崩奔。汉阴老抱瓮，亦复赡一身。九阊傥可叫，吾欲窒巧门。仕宦囊金帛，商贾争锥刀。富厚众所归，趋之非一朝。子弟夸玉馔，宾从御狐白。岂知冻死骨，藉藉满草泽。恶盈固天道，多财为害患。百年会有尽，膏火相熬煎。钵饭熏毗邪，同食故不儩。愿此檀施开，功德难思议。桃李岁再实，来年为之衰。求鱼至乾谷，岂复遗鲲鲕。利不自地出，亦不自天来。桑孔精心计，利源自兹开。吾观《盐铁论》，斟酌堪活国。文学何纵横，祝生古遗直。彼哉两府士，斗筲固容默。勿贻匈奴羞，中朝思衮职。杞人虑天倾，鲁女忧园葵。漆室倚柱啸，岂复中顾私。微生饰笃陋，亦荷造物慈。况复借光宠，出入有羽仪。瞽诗及夜诵，良意有所规。虫蚁示赤心，言故不足施。双璧曜郢握，并是荆山璆。感此大造恩，钟灵贲岩幽。他山有攻错，比德君子侔。太璞绝雕琢，夜光无暗投。祥金羞跃冶，志士讵衒媒。特达有真赏，席珍方见求。垂声满天汉，腾光烛遐陬。玙璠未足俪，勖哉绍前修。
杂兴·其一
作者：严永华
朝代：清

班惠传家学，岂惟富文词。和熹实受业，景耀铺来兹。元兴延平间，功德何巍巍。定策采人誉，群公协畴咨。损膳赡黎苗，流化加华夷。长乐有记注，典训归母师。官箴最清静，女诫垂令仪。彤管表风烈，愿言告所司。
杂兴·其七
作者：严永华
朝代：清

仕宦囊金帛，商贾争锥刀。富厚众所归，趋之非一朝。子弟夸玉馔，宾从御狐白。岂知冻死骨，藉藉满草泽。恶盈固天道，多财为害患。百年会有尽，膏火相熬煎。钵饭熏毗邪，同食故不儩。愿此檀施开，功德难思议。
杂兴·其三
作者：严永华
朝代：清

浙江指滇池，计程乃盈万。先君赋行役，边徼扬令问。文翁辟讲肆，弦管有流韵。乐职已陈诗，讲德方撰论。空馀神马颂，竟绝碧鸡讯。愧非伦芝才，清名轶南郡。
杂兴·其九
作者：严永华
朝代：清

杞人虑天倾，鲁女忧园葵。漆室倚柱啸，岂复中顾私。微生饰笃陋，亦荷造物慈。况复借光宠，出入有羽仪。瞽诗及夜诵，良意有所规。虫蚁示赤心，言故不足施。
杂兴·其二
作者：严永华
朝代：清

昆仑与玄圃，实惟王母台。云和扬妙音，容成进玉杯。双材悲不纳，抗歌一何哀。戴胜慭既欢，蛾眉皬已摧。幸有三青鸟，为我衔书来。阿环总真籍，五岳秀骨开。元气亘不死，与之久徘徊。神仙济万世，蜉蝣安在哉。霆声发春荣，百卉纷以茁。清风有时来，香草遂见别。幼清好奇服，纫之为佩纕。盈腰户服艾，不采庸何伤。众嫭妒盛颜，彼姝爱时节。愿言长敷荣，毋使芳非歇。
杂兴·其五
作者：严永华
朝代：清

猗猗萱草花，郁郁荆树林。宛宛女贞枝，恻恻卷葹心。自谓永不衰，托根在同岑。人事忽乖迕，霜霰遂见侵。中夜揽衣起，鸿雁流哀音。披帷见明月，感彼商与参。《河广》及《载驰》，命意一河深。女子信善怀，恻怆匪自今。瑶京不可即，天风吹佩环。峨峨古神女，玉座何便娟。祸福生呼吸，恩威伺容颜。众灵杂遝至，恍惚云雾间。嗟彼愚下人，欲见无由缘。愿借白日光，排空接灵軿。济南儒家子，实授《尚书》传。木眚与金祥，五行善推衍。水旱各有徵，天意不虚谴。自从新法行，罕复论灾变。阴阳互消息，精义于兹见。请陈《繁露》戒，聊代百工谏。
杂兴·其八
作者：严永华
朝代：清

桃李岁再实，来年为之衰。求鱼至乾谷，岂复遗鲲鲕。利不自地出，亦不自天来。桑孔精心计，利源自兹开。吾观《盐铁论》，斟酌堪活国。文学何纵横，祝生古遗直。彼哉两府士，斗筲固容默。勿贻匈奴羞，中朝思衮职。
杂兴·其六
作者：严永华
朝代：清

汉译四万里，博望开其源。遂建都护号，复设戊己屯。称靬多善幻，荒诞难具论。舟车行千里，权舆实椎轮。堑山而堙谷，欲穷造化根。滔滔尽西逝，狂澜日崩奔。汉阴老抱瓮，亦复赡一身。九阊傥可叫，吾欲窒巧门。
杂兴·其十
作者：严永华
朝代：清

桓氏传经学，文林有志介。愧非五更后，累世见宗派。诵芬守儒素，敢忘清约诫。操行良所奇，贞忮要当戒。骢马行步工，门闾会将大。
杂兴·其十一
作者：严永华
朝代：清

双璧曜郢握，并是荆山璆。感此大造恩，钟灵贲岩幽。他山有攻错，比德君子侔。太璞绝雕琢，夜光无暗投。祥金羞跃冶，志士讵衒媒。特达有真赏，席珍方见求。垂声满天汉，腾光烛遐陬。玙璠未足俪，勖哉绍前修。
杂兴·其四
作者：严永华
朝代：清

边郡荒以寂，土风清且敦。叛夷一朝集，守兵焉复存。叔兄何慷慨，辞诀堂上亲。竟为侍中血，宁惭温序魂。余时负母出，逾垣若有神。岂知质孱弱，忽然已忘身。全家赴清池，誓不为瓦全。提携出重险，祐助感自天。至诚岂能格，忠义固所安。安得惇史笔，垂光照重泉。
次韵绚霞嫂行次泾南见怀
作者：严永华
朝代：清

人间最苦是别离，一别如何遂二期。天边鸿雁忽飞至，新诗慰我长相思。既言怀才如谢女，又言佩德同班姬。感君期望意良厚，初七下九徒荒嬉。忆自五华一挥手，无复领略书画诗，惜哉相思不相见，长夜魂梦空奔驰。我居蒲门已二载，山城地僻多蛮夷。今忽闻君赋行役，蒲帆日挂河之湄。暮云春树望不极。恍从落月窥芳仪。见何难兮别何易，珍重迢迢双鲤贻。
武侯祠
作者：严永华
朝代：清

丞相祠堂吊夕晖，森森翠柏俨成围。百蛮风俗留铜鼓，一代勋名本布衣。北伐未能恢帝业，南人终古慑天威。当年将略难轻议，长有风云听指挥。
泛舟横塘
作者：严永华
朝代：清

垂柳阴中一苇杭，篷窗瑟瑟水风凉。横塘西曲閒鸥少，输与冰莲十里香。
浯溪行
作者：严永华
朝代：清

昔读磨崖碑，已耳浯溪名。今向岭西游，快作《浯溪行》。浯溪之水清千尺，浯溪之石更奇特。次山文字平原书，万古光芒烛奎壁。嗣皇灵武成中兴，元戎两京显殊绩。惜哉张、李乱纪纲，我览斯文增叹息。当时不识颜真卿，天生汾阳为社稷。壮士解衣吁可危，槛车就逮寒无色。若非仙李识奇才，那得冲风起云异。纵令厮养皆英雄，要伏词臣大识力。苍茫怀古意无限，老枫无言山自碧。更将揽胜登？台，遗址荒凉不可得。记委符节归江湖，剩有窊樽涵月魄。振衣四顾浩悲歌，行人指点漫郎宅。
浯溪行
作者：严永华
朝代：清
体裁：古风

昔读磨崖碑，已耳浯溪名。今向岭西游，快作《浯溪行》。浯溪之水清千尺，浯溪之石更奇特。次山文字平原书，万古光芒烛奎壁。嗣皇灵武成中兴，元戎两京显殊绩。惜哉张、李乱纪纲，我览斯文增叹息。当时不识颜真卿，天生汾阳为社稷。壮士解衣吁可危，槛车就逮寒无色。若非仙李识奇才，那得冲风起云异。纵令厮养皆英雄，要伏词臣大识力。苍茫怀古意无限，老枫无言山自碧。更将揽胜登𢈪台，遗址荒凉不可得。记委符节归江湖，剩有窊樽涵月魄。振衣四顾浩悲歌，行人指点漫郎宅。
琼花
作者：严永华
朝代：清

海山仙人玉炼颜，峨峨高髻齐桃鬟。蛮烟瘴雨侵不得，时有天风吹佩环。芳姿独立映南极，姑射肌肤谢莹饰。月殿霓裳自一奇，仙家琪树应无色。飞琼姓字蓬莱注，步虚声里银河度。但觉瑶台露气清，焉知尘世风光暮。秦女骖鸾凌紫霞，奇馨曾引七香车。烟霏鹤唳渺何处，犹忆唐昌玉蕊花。
登未三月随外子挈松柏两儿买棹游西湖还登烟雨楼遂至青镇奉母返吴门作诗四章以纪之·其一
作者：严永华
朝代：清

西湖幽绝处，人迹罕经行。古木四围合，野禽三两声。孤山终不俗，处士旧留名。欲荐寒泉菊，高风同借宿招提境，吟诗静夜分。月光初地见，花气后台闻。何处晓钟动，满城香钵熏。山僧绝供亿，欹枕卧看云。水鸟飞何处，苍茫云满湖。《棹歌》有遗响，不见小长芦。浦溆仍烟雨，楼台似画图。家风在严濑，能把钓竿无。
登未三月随外子挈松柏两儿买棹游西湖还登烟雨楼遂至青镇奉母返吴门作诗四章以纪之·其二
作者：严永华
朝代：清

曩昔执箕帚，扫君堂上尘。仁人许乌哺，供养白头亲。画舫归装便，安舆乐事频。愿持九酝酒，酿作一家春。
石虬亭
作者：严永华
朝代：清

滇山看已遍，来上石虬亭。嵌壁碑文绿，盈阶草色青。相逢原旧识，此别可重经。倚柱閒吟句，神龙漫出听。
羊流驿
作者：严永华
朝代：清

堕泪碑前百感生，泰山姓族旧知名。行人但指羊流驿，岂识当时有宪英。
蜗居
作者：严永华
朝代：清

短短墙垣曲曲篱，蜗居小隐北山陲。入门绿雾迷三径，绕屋红泉汇一池。竹影暗摇疑凤舞，波纹圆动觉鱼嬉。笑他广夏千间想，谁及壶中日月迟。
送叔和兄归试
作者：严永华
朝代：清

今朝分袂去，两地鹡鸰愁。浙水怅离别，华山怀唱酬。莺花动西笑，风雨壮南游。遥指滇池路，行鞭去不留。
送缁生兄赴黔
作者：严永华
朝代：清

聚首既云乐，肯复分两地。今朝忽临歧，此别殊非意。忆我垂髫年，曾向绛帷侍。三月坐春风，居然动诗思。擘笺送君行，耽吟自此始。君生有夙慧，笔挟风云气。抟扶期直上，胡为艰一第。科名不在文，我早识此义。先君虽久宦，为政称廉吏。身后竟萧然，至遗慈母累。饥来驱君行，出门一挥泪。黔中君旧游，云天有高谊。使君况友善，愿拜麦舟赐。炎飙正酷烈，珍重慎寝馈。计程无一月，尺书勤寄慰。沿途揽名胜，佳句收灵异。境穷诗益工，斯言良可味。相顾增太息，会难别何易。
随宦桂林未遂揽胜之愿匆匆去阻雨愆期因挈马甥瑞熙女寿慈两儿瑞琳瑞麟登叠彩山盘桓竟日赋此留题
作者：严永华
朝代：清

桂森山水窟，名甲寰宇中。天教廓诗境，宦迹留泥鸿。未遑事幽讨，尘俗空填胸。携雏欲先去，归棹寻吴淞。仆马已在御，歌骊行匆匆。阳侯若有知，恍惚梦里逢。为言名胜地，自古无异同。胡为滞溪游，长歌诗兴浓。兹境不一顾，毋乃情不钟。因之小作虐，澎湃横流冲。颠风已断渡，媮閒访灵踪。山城无百里，詄荡多奇峰。层峦叠锦彩，佳气郁葱茏。飞阁出岭表，清赏溯元公。古堞隐崇雉，深涧饮长虹。坐久心颜开，瑟瑟来清风。雨馀空翠滴，洞古白云封。豁然忽开朗，异境探不穷。老佛坐岩际，天半闻清钟。青山寿太古，底事首尽童。俯仰忽有悟，山性与人通。此邦人质直，山亦无修容。参差如束笋，夭矫若游龙。山下多沃土，潆洄水一泓。种荷能逭暑，种桑倍农功。民瘠久必乱，民裕国乃丰。愿民登衽席，蚕织毋疏慵。漓江波似镜，倒影青芙蓉。小艇自来去，荡漾双桨红。清景俨图画，拙笔摹难工。凭眺不忍去，夕照辉长空。何当携绿绮，一鼓《风入松》。
题焦山吸江楼
作者：严永华
朝代：清

到此游踪倦，山椒旧有亭。一椽聊可憩，四达不为扃。石佛低眉坐，云君招手停。老龙听诗处，清韵发中泠。绝顶临高阁，苍茫入望收。山含太古意，月照大江秋。云水通呼吸，帆樯自去留。何须扫浓翠，面面豁吟眸。
题焦山吸江楼·其一
作者：严永华
朝代：清

到此游踪倦，山椒旧有亭。一椽聊可憩，四达不为扃。石佛低眉坐，云君招手停。老龙听诗处，清韵发中泠。
题焦山吸江楼·其二
作者：严永华
朝代：清

绝顶临高阁，苍茫入望收。山含太古意，月照大江秋。云水通呼吸，帆樯自去留。何须扫浓翠，面面豁吟眸。
怀季天中辽左
作者：严沆
朝代：清

万里边城问谪居，躬耕辽海意何如？龙沙更作《投湘赋》，凤阙长悬《谏猎书》。鸭绿流澌春水下，医闾积雪暮寒馀。柳条渐识阳和近，未必君恩雨露疏。
春日漫兴二首
作者：严沆
朝代：清

吏隐淹微尚，栖迟帝里春。虚名惭谏草，薄禄慰慈亲。马度垣松直，莺啼苑柳匀。主恩殊未报，不敢慕垂纶。补衮瞻天近，斑衣爱日长。生成看燕雀，战伐剩豺狼。纸笔儿谁好，柴桑妇不忘。闭门焚草毕，归梦五湖傍。
春日漫兴二首·其一
作者：严沆
朝代：清

吏隐淹微尚，栖迟帝里春。虚名惭谏草，薄禄慰慈亲。马度垣松直，莺啼苑柳匀。主恩殊未报，不敢慕垂纶。
春日漫兴二首·其二
作者：严沆
朝代：清

补衮瞻天近，斑衣爱日长。生成看燕雀，战伐剩豺狼。纸笔儿谁好，柴桑妇不忘。闭门焚草毕，归梦五湖傍。
田凝只索画久不得报歌以代柬
作者：严沆
朝代：清

我昔平湖弄秋水，酒酣最爱群峰青。兴来落笔写山色，泉石出没云冥冥。一日十纸不厌速，贵取绘意非传形。三春索米长安陌，马足涔泥滞行迹。西山玉河在眼前，神昏腕强真意隔。案头缃素委零乱，贵游尺一相催迫。必逢好友情性谐，吮墨含毫始光泽。首秋暑退风帘开，疏云细雨滋绿苔。玉碗烹茗泛香雪，十指拂拂神初来。故舒直干笔一放，试叠层岭烟齐回。须臾脱手天窅渺，此事原堪一朝了。不嗔濡滞嗜我真，相迟霜前看云峤。
送吴谨侯同馆谪广文还里作歌
作者：严沆
朝代：清

击筑且斟燕市酒，浮云富贵吾何有。岩前碧树吐朱华，天上白衣幻苍狗。风翻易水横素波，送别聊为《暇豫歌》。松皮屈铁老山雪，鹏翮击浪凌溟河。矕龙吐凤留华省，授经博士官偏冷。梦回辇道记鸣珂，坐听辘轳初转井。西风冥冥吹白沙，尊前细雨开檐花。杜老乍簪青琐笔，郑虔本爱赤城霞。夺我凤凰池，未妨彭泽醉，兴来拄笏西山翠。自有哀吟动鬼神，长将诗卷留天地。不知璧水况金门，见说移官亦主恩。但看卧坦边韶腹，有日槎回博望源。
早春杂咏
作者：严泓曾
朝代：清

病起从容卧几旬，小窗风日渐知春。寒多迟蜡看花屐，岁俭先饥鬻画人。委化蜉蝣天地阔，忘机鸥鸟性情真。朝来思与支公话，索茗间房坐一巡。岂缘耽静得丹丘，自爱城隅竹石幽。山起晓岚衔粉堞，花迎朝日见红楼。蓝田春满生烟暖，珠树风微结实稠。不向帘前听玉笛，梦醒何处看罗浮。
早春杂咏·其一
作者：严泓曾
朝代：清

病起从容卧几旬，小窗风日渐知春。寒多迟蜡看花屐，岁俭先饥鬻画人。委化蜉蝣天地阔，忘机鸥鸟性情真。朝来思与支公话，索茗间房坐一巡。
早春杂咏·其二
作者：严泓曾
朝代：清

岂缘耽静得丹丘，自爱城隅竹石幽。山起晓岚衔粉堞，花迎朝日见红楼。蓝田春满生烟暖，珠树风微结实稠。不向帘前听玉笛，梦醒何处看罗浮。
东风第一枝·咏梅
作者：严淑珍
朝代：清

岭上愁苏，溪边睡醒，一枝早逗春意。暗香微送霜中，瘦影小横雪里。凄迷冻蝶，似不许、绕丛游戏。想此时、做梦群花，那晓玉妃先起。遥傍水、芳心孤寄。低映月、粉姿斜倚。观来东阁逡巡，折向西洲迢递。幽芳冷艳，索笑处、开非容易。看李桃、乱嫁东风，怎得比伊林婿。
唐多令
作者：严淑珍
朝代：清

九十半过春。名山绕梦魂。喜芳游、伴结红裙。蜿蜒九龙峰秀绝，真妒煞、黛眉痕。穿磴拂松云。清吟坐夕曛。看香闺、多少才人。惟我倚声惭击节，须满酌、慧泉吞。
中秋
作者：严澄华
朝代：清

问取天香信若何，桂枝摇曳漾金波。一年月色此宵最，四海秋光何处多。安得长绳羁玉兔，可无佳句侑红螺。遥闻隔院儿童语，连臂街头去踏歌。
寄怀少蓝姊
作者：严澄华
朝代：清

绣阁知君乐事多，唱酬从此仿鸥波。何须更学新眉样，相对双山写翠蛾。
早梅
作者：严澄华
朝代：清

占断春风第一枝，银钩低挂玉尘吹。清标压倒繁华境，桃李纷纷总后时。
留别威清官署
作者：严澄华
朝代：清

容易流光过两春，却从临去倍伤神。名花也解留人住，又向枝头著意新。燕子多情去复还，教侬别思几回环。不知今后红闺内，又是何人整翠鬟。
留别威清官署·其一
作者：严澄华
朝代：清

容易流光过两春，却从临去倍伤神。名花也解留人住，又向枝头著意新。
留别威清官署·其二
作者：严澄华
朝代：清

燕子多情去复还，教侬别思几回环。不知今后红闺内，又是何人整翠鬟。
七夕
作者：严烺
朝代：清

天上相思不可知，如何今夕是佳期。双星岂合生惆怅，终古何曾见别离。银汉正沈为客夜，金钗初坠倚楼时。烧残红烛愁无那，渐听乌声绕树枝。
九日邀同人小集陶然亭
作者：严烺
朝代：清

有约寻诗一骑催，新晴天气绝尘埃。疏花自向风中乱，冷节偏宜雨后来。野水苍葭明鹜鹭，夕阳衰草上楼台。诸公鼎鼎年华盛，更劝茱萸酒一杯。
信阳道中呈初颐园光禄
作者：严烺
朝代：清

朝傍青山行，暮傍青山宿。青山三百重，处处结茅屋。茅屋高低倚涧泉，竹阴深处落秋烟。山灵镇日作云雨，欲雨不雨空青莲。青莲花在峰顶上，雾鬓云鬟齐相向。老猿啼树苍隼飞，木叶纷纷尽飘飏。一山中间一重溪，山形曲曲水澌澌。使君车驰如风雨，追君直过夕阳西。候吏冬冬击鼍鼓，日边双节自飞舞。輶轩到处万人观，题诗特为纪风土。我生三十好说山，家住昆明大华间。丹嶂久别不归去，逢山便觉开心颜。心颜开兮在行路，万壑千岩为君赋。昔年曾食武昌鱼，今日重指汉阳树。云树深深客思浮，汉阳城下大江流。大江万里流不尽，日日看山江上楼。
冬夜偕陈惇五陈顺之自坝山抵宝洪寺宿萝月庵
作者：严烺
朝代：清

禅榻聊探梦，僧传不落杯。山泉浇苦茗，炉火拨寒灰。萝月无今古，溪云自去来。只疑星斗近，开户几徘徊。
出都
作者：严烺
朝代：清

风尘销尽旧朱颜，书剑飘然又出关。四载春光依禁辇，一生清梦在秋山。高寒近恋琼楼上，鼓吹遥闻泽草间。此去曼陀应笑我，山人犹是白衣还。
安平县
作者：严烺
朝代：清

夜郎西上郁崔嵬，复岭连冈秋色开。雁背黄云穿絮去，马头白雨跳珠来。入山便觉芦笙韵，归路浑忘画角哀。指点疏林茅舍好，边城月出且徘徊。
寄王侪峤太史
作者：严烺
朝代：清

高张梦里说相思，别后知君到玉墀。此去好称牛马走，凭谁敢夺凤凰池。何缘骨相人多怪，毕竟文章世早知。羡煞书声最清处，夜深仙月上桐枝。
巴陵舟中望岳阳楼
作者：严烺
朝代：清

片帆三日到巴陵，风利高楼泊未能。此地久经迁客去，何年还共酒人登。眼浮虚白横千里，云卷空青上几层。欲向洞庭吹短笛，神仙何处恐无应。
彝陵城用欧阳公黄溪渡韵
作者：严烺
朝代：清

猿啼三峡巴江水，日夕灵潮往复回。蜀道如天犹可上，秦灰历劫未须哀。黄陵有客探山胜，绛雪何人共酒杯。望望金沙家万里，翻怜予自发源来。
徐州重修放鹤亭落成
作者：严烺
朝代：清
体裁：七言律诗

放鹤山亭亦偶然，祇凭一记事流传。隐居乐可轻南面，玉局才原比谪仙。胜迹鼎新经几度，胎禽羽化近千年。重来载酒成高会，把盏先教酹古贤。
施南
作者：严烺
朝代：清

青霄缥缈青峰顶，绝磴悬梯步云冷。畏路偏惊岁月心，参天乱落楩楠影。此地传闻古夜郎，夔州西上是华阳。可怜绕郭青江水，问月无人倚大荒。
晚至青溪县
作者：严烺
朝代：清

林木萧萧风正催，斗城晚景亦佳哉。鸟衔落日归山去，马踏飞云过水来。地回渐虞黔道险，天清遥识瘴烟开。五溪行到源头处，万里关河首重回。
留别万二芝轩
作者：严烺
朝代：清
体裁：七言律诗

郎官湖上暂停车，樽酒从君万里余。此去且听衡岳雨，相思莫寄武昌鱼。烟深橘柚人家远，月落梧桐水驿疏。回首可怜歌舞地，隔江黄鹤渺愁予。
留别万二芝轩
作者：严烺
朝代：清

郎官湖上暂停车，樽酒从君万里余。此去且听衡岳雨，相思莫寄武昌鱼。烟深橘柚人家远，月落梧桐水驿疏。回首可怜歌舞地，隔江黄鹤？愁予。
花贡驿
作者：严烺
朝代：清

茅屋乱山下，重关古道中。雾销岩骨黑，霜老石衣红。小醉探乡梦，间吟记土风。夜深寒犬吠，飞雪扑帘栊。
送春帆之潞河兼呈吴视堂师
作者：严烺
朝代：清

千家朝旭净江楼，万派涛声起渡头。迟我乡心瓜蔓水，送君诗兴木兰舟。三更银汉碧云冷，几夜梧桐凉雨秋。遥忆陶公樽酒处，蟹香菰美恋通州。
重阳前一日访刘春帆潞河节署
作者：严烺
朝代：清

乘风呼小艇，倚棹过前塘。之子清标远，蒹葭秋水长。人烟浮落日，诗思逼重阳。爱尔披帷处，青藜夜有光。
黔阳道中
作者：严烺
朝代：清

匹马登山七月寒，晓风吹雨过雕鞍。十围树自云中出，一线天从瓮里看。乐岁酒浆含润泽，太平獠猓尽衣冠。前驱自有当关吏，未觉炎荒道路难。
感旧一首为文应符母舅殉义而作
作者：严熊
朝代：清

成仁取义是家尝，两代忠魂百代香。留发未须钉挂脑，裹尸唯见血沾裳。东林道学传儿尽，阁老身家共国亡。泉下若知桑海事，也应同往叩穹苍。
拜文烈士应符母舅旅殡
作者：严熊
朝代：清

坏屋萧萧藓渍垣，狸窥灵几见人奔。一杯愧作伊川祭，廿载难招楚国魂。划地不磨空有血，叫天常醉愿无言。青衫破帽栏干泪，深负当时国士恩。
辛丑仲秋过母舅竹坞草堂，流连数日，赋得长句
作者：严熊
朝代：清

兴到吟诗倦到眠，渭阳情切少周旋。竹孙供饭堆盘玉，松子煎茶满壁烟。地僻真成鹿门隐，心空合悟象王禅。秋高水涸渔舟杳，始信桃源未是仙。
可园独游梅花盛开
作者：严玉森
朝代：清

文襄文诚去已远，嵩云衡云来作花。疏篱密护断人迹，铁骨横空群鸟嗟。当年觞咏倏泡影，天山剑戟今桑麻。此花阅世将二纪，冷极无言听晚鸦。衡山雪薄梅亦少，泉根几树微烟遮。炎荒孤赏抱冰雪，乾坤一气春萌芽。可园人散尔清寂，空廓不断新云霞。夜深脉脉来鹤语，门外时时喧马挝。湘上何人吟水涯，黄河西北无悲笳。绕花千转伤心极，白发青门长种瓜。
客话太白武功之胜因怀康对山修撰
作者：严玉森
朝代：清

忽急友难游瑾门，琵琶不以迁高官。死余大小鼓三百，绝世风流天地存。今日游公乡，昔日登公山。扬州艳说修撰好，要知公之气谊山河尊。华山不为高，黄河不为深，公乎奇节超昆仑。文章丝竹偶然耳，后生小子之论何纷纷。丈夫不作王右丞，清流第一申屠蟠。三秦豪杰谁景略，但见泾渭水合流浑浑。潼关望中条，司空诗境愁云屯。坐客谈武功，太白之雪绵秋春。清泉白石忘寒温，商雒深山多隐沦。蟪蛄朝菌匆匆甚，怪柏寒松爱避人。